marsh-mellow/assamese_wikipedia huggingface dataset:
লম্বোদৰ বৰা () (১৮৬০-১৮৯২) অসমীয়া সাহিত্যৰ জোনাকী যুগৰ এগৰাকী প্ৰসিদ্ধ লেখক আছিল তেখেত আধুনিক অসমীয়া সাহিত্যক প্ৰতিষ্ঠা কৰিবলৈ চেষ্টা কৰা ব্যক্তি সকলৰ ভিতৰত অন্যতম অসমীয়া ভাষা উন্নতি সাধিনী সভা প্ৰতিষ্ঠাৰ আঁৰত এখেতৰ অৱদান অতিকৈ উল্লেখযোগ্য

 চমু জীৱনী
লম্বোদৰ বৰা জন্ম হয় ১৮৬০ চনত দৰং জিলাৰ গমিৰি মৌজাৰ খালিপোকীয়া গাঁৱত হৈছিল৷ তেখেতৰ পিতৃৰ নাম বৃকোদৰ কাকতি৷ ১৮৭৭ চনত তেজপুৰৰ মজলীয়া বিদ্যালয়ৰ পৰা ছাত্ৰ বৃত্তি পৰীক্ষা উত্তীৰ্ণ হয় আৰু তেজপুৰ চৰকাৰী হাইস্কুলৰ পৰা ১৮৮২ চনত প্ৰৱেশিকা পৰীক্ষাত উত্তীৰ্ণ হয়৷ পৰৱৰ্তী সময়ত তেখেতে কলিকতাৰ মেট্ৰোপলিটান ইনষ্টিটিউচনত নাম ভৰ্ত্তি কৰে৷ কলিকতাৰ পৰাই এফ.এ. আৰু ১৮৮৭ চনত স্নাতক উপাধি অৰ্জন কৰে৷ আনুষ্ঠানিক শিক্ষা সমাপ্ত হোৱাৰ পাছতে তেখেতে "কোহিমা হাইস্কুল"ৰ  প্ৰধান শিক্ষক পদত যোগদান কৰি কৰ্মজীৱনৰ পাতনি মেলে৷ দুবছৰ তেওঁ সেই পদতে কাৰ্যনিৰ্বাহ কৰাৰ পাছত পুনৰ কলিকতালৈ গৈ  আইনৰ শিক্ষা গ্ৰহণ কৰে আৰু বি.এল. ডিগ্ৰী লাভ কৰি তেজপুৰলৈ আহি আইনজ্ঞ ৰূপে অধিষ্ঠিত হয়৷

সাহিত্যিক অৱদান
লম্বোদৰ বৰাই বিদ্যালয়ত পঢ়ি থকা সময়ৰ পৰা সাহিত্য-চৰ্চা আৰম্ভ কৰিছিল৷ আসাম বিলাসিনী, "আসাম তৰা", আসাম নিউজ আদি কাকত আলোচনীত নিয়মিতভাৱে লিখামেলা কৰিছ্লি৷ আসাম বন্ধুত প্ৰকাশিত সদানন্দৰ কলা ঘূমটি, সদানন্দ নতুন অভিধান সদানন্দৰ সমাচাৰ আদি ব্যংগ সাহিত্য ৰচনা কৰিছিল৷ শকুন্তলা নাটকখন তেখেতে সংস্কৃতৰ পৰা অসমীয়া ভাষালৈ অনুবাদ কৰিছিল৷ লৰাবোধ আৰু জ্ঞানোদয় বৰাৰ দুখন প্ৰকাশিত পাঠ্যপুথি৷ ঈশ্বৰ চন্দ্ৰ বিদ্যাসাগৰৰ জীৱন চৰিত আৰু সমাজ দৰ্পন নামৰ পুথি দুখন অসমাপ্ত অৱস্থাত থাকোতেই ১৮৯২ চনৰ ১২ এপ্ৰিলত হাইজা ৰোগত আক্ৰান্ত হৈ মৃত্যুৱৰণ কৰে৷

তথ্য সংগ্ৰহ

শ্ৰেণী:অসমীয়া প্ৰবন্ধকাৰ
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
লয় হ'ল ছন্দৰ সুষম গতি মাত্ৰা, অক্ষৰ, স্বৰ বা শব্দৰ সংখ্যানুপাতিক যি বিন্যাস কৰা হয় তাৰ ফলত চৰণবিশেষ পঢ়ি যাওতে পাঠকে যি তৰংগিত স্পন্দন অনুভৱ কৰে তাৰেই নাম লয়সাহিত্য সংজ্ঞা কোষ - ড প্ৰফুল্ল কটকী

ছন্দ আৰু লয়ৰ পাৰ্থক্য স্পষ্ট, কিন্তু বহুতেই দুয়োটাকে সমাৰ্থক বুলি গণ্য কৰে লয় সম্পৰ্কে শ্ৰী অৰবিন্দই কৈছিল- কাব্যৰ লয়ত দুটা কথা আছে এটা হ'ল কৌশল (ছন্দৰ মৌলিক গঠন ব্যাহত নকৰাকৈ, চলনৰ বা গতিৰ বিভিন্নতা স্বৰধ্বনি আৰু ব্যঞ্জনধ্বনিৰ মাজত স্বৰসাদৃশ্য বা স্বৰবিৰোধৰ বিচক্ষণ প্ৰয়োগ, লঘু -গুৰুৰ চমৎকাৰ, সুচিন্তিত, সমানুপাতিক সংযোগ ইত্যাদি) আনটো হ'ল ইয়াৰ অন্তনিহিত সত্তা বা প্ৰাণবস্তু যি ওপৰত উল্লেখ কৰা উপাদান সমূহৰ সাধিত পৰিণতিৰ অধিক পিছৰটোৰ অভাৱত লয়ৰ সাধিত পৰিণতি কৌশলগত দোষশূন্য হ'লেও, নিষ্প্ৰাণ হৈ পৰে শব্দাদিৰ সাংগীতিক পৰিণতিৰো যি অধিক, তাতেই লয়ৰ প্ৰাণবস্তু নিহিত থাকে

তথ্যসূত্ৰ
নতুন দিল্লীত অৱস্থিত ৰবীন্দ্ৰভৱন, সাহিত্য অকাডেমি, সংগীত নাটক একাডেমী আৰু ললিত কলা একাডেমীৰ মুখ্য কাৰ্যালয়
ললিত কলা একাডেমী বা ৰাষ্ট্ৰীয় কলা একাডেমী ভাৰতৰ চাৰু কলা বিষয়ক ৰাষ্ট্ৰীয় একাডেমী ভাৰতীয় কলাৰ বিকাশ আৰু প্ৰচাৰৰ উদ্দেশ্য ভাৰত চৰকাৰে ১৯৫৪ চনত এই একাডেমী প্ৰতিষ্ঠা কৰা হৈছিল ইয়াক সম্পূৰ্ণ স্বায়ত্ব শাসনৰ মৰ্যদা দিয়া হৈছে 

ললিত কলা একাডেমীয়ে বিভিন্ন জলপানি আৰু সদস্য পদ আগবঢ়ায় ই দেশ বিদেশৰ বিভিন্ন স্থানত কলা বিষয়ক প্ৰদৰ্শনী আয়োজন কৰে ই এখনি দ্বিভাষিক জাৰ্ণাল প্ৰকাশ কৰে ললিত কলা একাডেমী ভাৰতীয় সাংস্কৃতিক মন্ত্ৰণালয়ৰ অন্তৰ্ভূক্ত ইয়াৰ মুখ্য কাৰ্যালয় দিল্লীৰ ফিৰোজশ্বাহ মাৰ্গৰ ৰবীন্দ্ৰ ভৱনত অৱস্থিত

কাৰ্যসূচী
২০১৪ চনৰ ১৬ ছেপ্টেম্বৰ তাৰিখে ললিত কলা একাডেমীৰ ৬০তম প্ৰতিষ্ঠা দিৱস উপলক্ষে আয়োজিত "স্প্ৰিটঅফ দিল্লী" নামৰ এলানি কাৰ্যসূচী গ্ৰহণ কৰা হৈছিল বহুতো কলাকাৰ, শিল্পী আৰু কবিয়ে ইয়াত নিজৰ কলা প্ৰদৰ্শন কৰিছিল
ৰাষ্ট্ৰীয় কলা বঁটা
ৰাষ্ট্ৰীয় কলা বঁটা ললিত কলা একাডেমীযে প্ৰদান কৰা সৰ্বোচ্চ বঁটা ভাৰত তথা এছিয়া মহাদেশৰ বিখ্যাত কলাকাৰ আৰু শিল্পীক এই বঁটা প্ৰদান কৰা হয় 

কেন্দ্ৰ সমূহ 
ভুৱনেশ্বৰ
চেন্নাই
গাড়ী, দিল্লী
কলকাতা
লক্ষ্ণৌ
চিমলা
গুজৰাট
তথ্য উৎস

শ্ৰেণী:ললিত কলা একাডেমী
ললিত কুমাৰ দলে  (২৫ মে' ১৯২৭- ১৬ মাৰ্চ ১৯৮৬) এগৰাকী ভাৰতীয় ৰাজনীতিক আৰু ভাৰতীয় জাতীয় কংগ্ৰেছৰ দলৰ অসমৰ নেতা আছিল অসমৰ মিছিঙ সম্প্ৰদায়ৰ পৰা অসম প্ৰদেশ কংগ্ৰেছ কমিটিৰ সভাপতি হিচাপে নিৰ্বাচিত হোৱা তেওঁৱেই প্ৰথম ব্যক্তি আছিল তেওঁ ১৯৭২ আৰু ১৯৮০ চনত প্ৰদেশ কংগ্ৰেছৰ সভাপতি নিৰ্বাচিত হৈছিল মিছিং সম্প্ৰদায়ৰ সৰ্বাগ্ৰগণ্য নেতা হিচাপে ললিত কুমাৰ দলে পৰিচিত জীৱন কালত অসমৰ জনসাধাৰণৰ প্ৰতি নিস্বাৰ্থ আৰু নিষ্ঠাপূৰ্ণ সেৱাৰ বাবে তেওঁ বহুল ভাৱে জনপ্ৰিয় আছিল

 তথ্য উৎস 

বাহ্যিক সংযোগ
 ললিত কুমাৰ দলেৰ কাৰ্যকাল

শ্ৰেণী:অসমৰ ৰাজনীতিক
ললিত কুমাৰ বৰুৱা অসমৰ এগৰাকী চিকিৎসক, সাহিত্যিক আৰু সমাজহিতৈষী ব্যক্তি আছিল তেখেতৰ নিজৰ গ্ৰন্থ প্ৰকাশন আৰু ফাৰ্মাচী আছিল বৰুৱাৰ প্ৰকাশনটোৰ নাম- বিজয় প্ৰকাশ ভৱন আৰু ফাৰ্মাচীখনৰ নাম আছিল- মাধৱদেৱ মেডিকেল হল তেখেতেই নেতৃত্ব বহন কৰি নগাঁৱত হলধৰ ভূঞা সমন্বিতে শ্ৰীমন্ত শঙ্কৰ মিশ্যনৰ জন্ম দিয়ে বৰুৱাৰ ইলা ভনীটিলৈ মুকলি চিঠি শীৰ্ষক তিনিটা খণ্ডৰ যৌনবিজ্ঞান বিষয়ক গ্ৰন্থকেইখন ললিত কুমাৰ বৰুৱাৰ শ্ৰেষ্ঠ সাহিত্যকৃতি তদুপৰি তেখেতে ইলা বৰুৱা ছদ্মনামতো সাহিত্য ৰচনা কৰিছিল 

প্ৰাৰম্ভিক জীৱন
তেখেতৰ জন্ম হয় ১৮৯০ চনৰ নৱেম্বৰ মাহৰ ২ তাৰিখে পুৰণি গুডাম অঞ্চলৰ কৰ্হালৰ চুকত পিতৃৰ নাম বিজয়ৰাম বৰুৱা৷ ললিত কুমাৰ বৰুৱাৰ ভাতৃ-ভগ্নী ৬জন তেওঁলোক হল- প্ৰিয়বালা, সুশীল কুমাৰ, বিৰিঞ্চি কুমাৰ, ক্ষীৰোদ কুমাৰ লাবণ্য প্ৰভা আৰু প্ৰহ্লাদ কুমাৰ 

তেখেতে প্ৰাথমিক শিক্ষা গ্ৰহণ কৰে নগাওঁ জিলা মিডল ভাৰ্নেকুলাৰ স্কুলৰপৰা এইখন বঙলা ভাষাৰ স্কুল আছিল ১৯৯৯ চনত মেট্ৰিক পৰীক্ষাত অৱতীৰ্ণ হয় প্ৰথম বছৰ পৰীক্ষাত অনুতীৰ্ণ হয় যদিও পৰৱৰ্তী বৰ্ষত তেখেতে পৰীক্ষাত উত্তীৰ্ণ হয় ইয়াৰ পাছত তেখেতে ১৯২০ চনত ডিব্ৰুগড়স্থিত বেৰী হুৱাইট মেডিকেল স্কুলত পঢ়িবলৈ লয় আৰু ১৯২৪ চনত ডাক্টৰ ডিগ্ৰী লাভ কৰে ১৯২৫ চনত তেখেতে লাইচেঞ্চিয়েট মেডিকেল প্ৰেকটিশ্যনাৰ হিচাপে কাম কৰিবলৈ আৰম্ভ কৰে

পৰৱৰ্তী জীৱন
১৯২৭ চনত তেখেতৰ বিবাহ সম্পন্ন হয় পত্নীৰ নাম কুসুম কুমাৰী তেখেতে ১৯৫৫ চনত পোৱাল চন্দ্ৰ দুৱৰাৰ সৈতে ইউৰোপ ভ্ৰমণ কৰিবলৈ যাত্ৰা কৰে তেখেতে নগাঁৱত মাধৱদেৱ মেডিকেল হল নামেৰে এখন ফাৰ্মাচী খুলি কৰ্মজীৱনৰ আৰম্ভ কৰে এইখনেই নগাঁৱৰ প্ৰথম ফাৰ্মেচী তেখেতৰ মৃত্যু হয় ১৯৬০ চনৰ ২৭ জুনত  
ৰচনাৰাজি

স্বাস্থ্যৰ বিষয়ে আষাৰ চেৰেক কথা
মাতৃ-মংগল
শিশু-মংগল
প্ৰৱেশিকা স্বাস্থ্য বিজ্ঞান (এই গ্ৰন্থখন ১৯৩৮ চনত কলিকতা বিশ্ববিদ্যালয়ে মেট্ৰিকুলেশ্যন পৰীক্ষাৰ পাঠ্যপুথি হিচাপে স্বীকৃতি দিয়ে)
অহা মানুহ পিয়লত অসমীয়াৰ কৰ্তব্য (পুস্তিকা, ১৯৪০)
ইউৰোপৰ বাটত (১৯৫৬)
ইলা ভনীটিলৈ মুকলি চিঠি, তিনিটা খণ্ড
ককাইদেউলৈ মকুলি চিঠি (ইলা বৰুৱা ছদ্মনামত, ১৯৪৬)
প্ৰাথমিক প্ৰতিবিধান
চকুৰ ৰোগ আৰু তাৰ প্ৰতিকাৰ
যক্ষ্মাৰেগ আৰু তাৰ প্ৰতিকাৰ
সমাজ্য কল্যাণৰ ক-খ
ধাত্ৰী শিক্ষা
অসম আৰু অসমৰ সমস্যা
বিদ্ৰোহী অসম
গীতা প্ৰৱেশ
সন্তানৰ মনোবিকাশ
 
মহাপুৰুষ মাধৱদেৱ
স্বামী বিবেকানন্দ
বাপুজীৰ আত্মকথা
দিল্লী ডায়েৰী (বাপুজীৰ প্ৰাৰ্থনা সভাৰ কথা)
লৰাৰ জৱাহৰলাল
মহামুনি বুদ্ধ
শঙ্কৰদেৱৰ প্ৰতিচ্ছবি আমাক লাগেনে?

 তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:চিকিৎসাবিদ
১৮৪৫ চনত অসমৰ নলবাৰী জিলাত ললিত চন্দ্ৰ গোস্বামীৰ  জন্ম হয় তেখেতৰ পিতৃ কৃষ্ণনাৰায়ণ চৈতন্যপন্থী নাৰায়নপুৰ সত্ৰৰ সত্ৰাধিকাৰ আছিল  পিতৃৰ মৃত্যুৰ পিছত তেওঁ নিজে সত্ৰৰ ভাৰ লৈছিল বৈষ্ণৱ কবিৰ অৰ্হিত গোপাল ভট্টৰ 'কেলি ৰহস্য' নামৰ পুথিখন অসমীয়া ভাষালৈ অনুবাদ কৰিছিল  ললিত চন্দ্ৰ গোস্বামীয়ে 'জাতি নিৰ্ণয়' নামৰ এখন পুথিও ৰচনা কৰিছিল প্ৰতাপচন্দ্ৰ আৰু শৰৎচন্দ্ৰ তেওঁৰ দুই পুত্ৰ  ১৯০০ খৃষ্টাব্দত তেখেতৰ মৃত্যু হয়বৰ্মন, শিৱনাথ (২০০০). অসমীয়া জীৱনী অভিধান. চ'ফিয়া প্ৰেছ এণ্ড পাব্লিচাৰ্ছ প্ৰা: লি:, গুৱাহাটী

তথ্য সমল

শ্ৰেণী:সংক্ষিপ্ত জীৱনী
ললিত চন্দ্ৰ ভৰালী মহাবিদ্যালয় () হৈছে ১৯৭১ চনত স্থাপিত অসমৰ গুৱাহাটীৰ মালিগাঁৱত অৱস্থিত এখন সাধাৰণ স্নাতকৰ সহ-শিক্ষাৰ শিক্ষানুষ্ঠান এই মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত

বিভাগ
বিজ্ঞান
পদাৰ্থ বিজ্ঞান
গণিত
ইলেক্ট্ৰনিকছ এণ্ড কমুনিকেশ্যন টেক্নোলজি (   )
পৰিসংখ্যা
কম্পিউটাৰ বিজ্ঞান

কলা আৰু বাণিজ্য
অসমীয়া
বঙালী
ইংৰাজী
হিন্দী
বুৰঞ্জী
শিক্ষা
অৰ্থনীতি
দৰ্শন
ৰাজনীতি
বাণিজ্য

তথ্য সংগ্ৰহ

বাহ্যিক সংযোগ
 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
ললিত জে. ৰাও  (;জন্ম: ৬ নৱেম্বৰ ১৯৪২) হৈছে ভাৰতীয় শাস্ত্ৰীয় সংগীতৰ এগৰাকী গায়িকা আৰু আগ্ৰা ঘৰানাৰ এগৰাকী প্ৰতিনিধি
প্ৰাৰম্ভিক জীৱন
ৰাওৰ শাস্ত্ৰীয় সংগীতৰ সৈতে পৰিচয় হৈছিল তিনি বছৰ বয়সত, আগ্ৰা ঘৰানাৰ কণ্ঠশিল্পী ফৈয়াজ খানৰ কনচাৰ্টত আগ্ৰা ঘৰাত দীক্ষা দিয়া ৰামা ৰাও নাইকৰ পৰা সংগীত শিকিবলৈ আৰম্ভ কৰিছিল ৰাওৰ প্ৰথম ৰাজহুৱা কনচাৰ্ট আছিল বাংগালুৰু সংগীত সভাত ১২ বছৰ বয়সত  ১৪ বছৰ বয়সত মুম্বাইত অনুষ্ঠিত হোৱা সৰ্বভাৰতীয় শাস্ত্ৰীয় সংগীত প্ৰতিযোগিতাত জয়ী হৈছিল আৰু সেই বছৰতে স্বামী হৰিদাস সংগীত সন্মিলনৰ আটাইতকৈ কম বয়সীয়া অংশগ্ৰহণকাৰী হৈছিলউদ্ধৃতিৰ প্ৰয়োজন
ৰাৱে ইলেক্ট্ৰিকেল কমিউনিকেচন ইঞ্জিনিয়াৰিঙত স্নাতক আৰু স্নাতকোত্তৰ ডিগ্ৰী লাভ কৰে নিউ ব্ৰান্সৱিক বিশ্ববিদ্যালয়ৰ পৰা ১৯৬৭ চনত জয়বন্ত ৰাওৰ সৈতে বিবাহপাশত আবদ্ধ হৈ কামৰ বাবে দিল্লীলৈ গুচি যায় তেওঁৰ স্বামীয়ে ৰাওক অভিযান্ত্ৰিক কেৰিয়াৰ পৰিত্যাগ কৰি গায়ন-বায়ন কৰিবলৈ পতিয়ন নিয়াইছিল আৰু তেওঁ দীনকাৰ কাইকিনিৰ পৰা আৰু পিছলৈ খাদিম হুছেইন খানৰ পৰা প্ৰশিক্ষণ লৈছিল

ৰাওৱে পুনৰ সুৰ চিংগাৰ সংসাদলৈ গৈ নিজৰ পৰিবেশন কেৰিয়াৰ পুনৰ আৰম্ভ কৰে আৰু ইতিবাচক সমাদৰৰ পিছত এগৰাকী পেছাদাৰী গায়িকা হিচাপে পৰিগণিত হয় খ্যাল, ধ্ৰুপদ, ধমৰ, লগতে থুমৰি, তৰণ আৰু হৰি গোৱাতো তাই সিমানেই পাকৈত

গায়কী জীৱন
বিদেশত তেওঁৰ প্ৰথম কনচাৰ্ট আছিল ১৯৮১ চনত ফ্ৰান্স, ব্ৰিটেইন, আমেৰিকা আৰু কানাডাত অনুষ্ঠান পৰিৱেশন কৰা ৰাওৱে অল ইণ্ডিয়া ৰেডিঅ'ৰ শীৰ্ষ গ্ৰেডৰ শিল্পী ৰাৱে নিয়মিতভাৱে ৰেডিঅ আৰু টেলিভিছনত অনুষ্ঠান পৰিৱেশন কৰে
ৰাও আছিল সত্তৰৰ দশকৰ মাজভাগত এটা ট্ৰাষ্ট "সাজন মিলাপ" স্থাপনৰ অন্যতম মূল ব্যক্তি, তেওঁৰ উস্তাদৰ সংগীত জনপ্ৰিয় কৰিবলৈ, যিয়ে "সাজন পিয়া" কলমৰ নাম ব্যৱহাৰ কৰিছিল ১৯৮৯ চনৰ পৰা ১৯৯১ চনলৈকে আইটিচি সংগীত গৱেষণা একাডেমীৰ ফৰ্ড ফাউণ্ডেশ্যন আৰ্কাইভ প্ৰকল্পৰ মুখ্য সমন্বয়ক আছিল কেইবছৰমানৰ পিছত তেওঁ নিজেই ছিয়াটলৰ ৱাশ্বিংটন বিশ্ববিদ্যালয়ৰ নৃতাত্ত্বিক-সংগীতবিজ্ঞান বিভাগৰ বাবে গাইছিল তেওঁলোকৰ বাবে ৰাওৰ আগ্ৰা ঘৰৰ সংগীত আৰ্কাইভ কৰিবলৈ

ৰাও বাঙ্গালোৰত থাকে আৰু সংগীত শিকায় ভাৰতী প্ৰথাপ, মনোহৰ পাটৱৰ্ধন, কৈলাশ কুলকাৰ্ণী, প্ৰতিমা বেলাভে তেওঁৰ কেইজনমান উল্লেখযোগ্য শিষ্য

উল্লেখযোগ্য অভিনয়
পুনে, হুবলি আৰু কুণ্ডগোলত সৱাই গন্ধৰ্ব ভীমসেন মহোৎসৱ
নতুন দিল্লী, আগ্ৰা, জয়পুৰ, যোধপুৰ আদি ঠাইত - সংগীত সন্মিলন
গ্ৱালিয়ৰৰ তানচেন সমাৰোহ
দিল্লীত বিষ্ণু দিগম্বৰ জয়ন্তী উৎসৱ
মুম্বাই, দিল্লী, মথুৰা আৰু বৃন্দাবনত স্বামী হৰিদাস সংগীত সন্মিলন
মুম্বাই, দিল্লী আৰু বেংগালুৰুত গুনিদাস সংগীত সন্মিলন
সমগ্ৰ ভাৰতৰ দৈৰ্ঘ্য আৰু বহল স্থানত সংগীত বৃত্ত আৰু সংগীত সভা
আমেৰিকা, কানাডা, ব্ৰিটেইন, ফ্ৰান্স আৰু ছুইজাৰলেণ্ডৰ কেইবাটাও সফল কনচাৰ্ট ভ্ৰমণ

বঁটা আৰু স্বীকৃতি
গুৰুমা অন্নপূৰ্ণা দেৱী বঁটা: অন্নপূৰ্ণা দেৱী ফাউণ্ডেশ্যন, ২০২৪
সংগীত নাটক অকাডেমী বঁটা: ভাৰত চৰকাৰ, ২০১৮
কৰ্ণাটক ৰাজ্যোৎসৱ বঁটা ৰাজোৎসৱ প্ৰশস্তি: কৰ্ণাটক চৰকাৰ, ২০১৭
কৰ্ণাটক সংগীত নৃত্য একাডেমী গৌৰৱপুৰস্কাৰ
কৰ্ণাটক কালাশ্ৰী: কৰ্ণাটক চৰকাৰ ২০১১-২০১২
২০১৬ চনৰ আজীৱন কৃতিত্বৰ বাবে গুজৰাট ৰাজ্যিক সংগীত নাটক অকাডেমীৰ পৰা টানা ৰিৰি বঁটা
কেৰেলা চৰকাৰৰ দ্বাৰা নিশাগন্ধি পুৰস্কাৰম ২০১৪
"সুৰ মণি": সুৰ চিংগাৰ সংসাদ
বাংগালুৰু গায়না সমাজৰ পৰা জীৱনজোৰা সাফল্য বঁটা
আজীৱন কৃতিত্ব বঁটাঃ পুত্তৰাজ সন্মান
বি কে এফ মল্লিকাৰ্জুন মনছুৰ বঁটা ২০১৪
হিন্দুস্তানী শাস্ত্ৰীয় সংগীত ২০১৬ত আজীৱন সাফল্যৰ বাবে শ্ৰীমদ্ বাদিৰাজা আৰাধনা ট্ৰাষ্টৰ গণকলা তপস্বিনী
স্বৰতপসৱী স্বৰ সংকুলা, মহীশূৰ

তথ্যসূত্ৰ
ললিতা পাৱাৰ (; ১৮ এপ্ৰিল ১৯১৬  ২৪ ফেব্ৰুৱাৰী ১৯৯৮) এগৰাকী প্ৰতিভাধৰ ভাৰতীয় অভিনেত্ৰী আছিল পিছলৈ বিখ্যাত চৰিত্ৰাভিনেত্ৰী হিচাপে পৰিগণিত হোৱা পাৱাৰে সাতশতকৈও অধিক হিন্দী, মাৰাঠী আৰু গুজৰাটী চলচ্চিত্ৰত অভিনয় কৰিছে তেওঁ জনপ্ৰিয় ছবি, যেনে ভালজী পেন্ধকাৰে নিৰ্মাণ কৰা নেতাজী পালকৰ (১৯৩৮), নিউ হেনা পিকচাৰ্চৰ সন্ত দামাজী, নৱযুগ চিত্ৰপটৰ অমৃত (১৯৫৯), ছায়া ফিল্মছৰ গোৰা কুম্ভকাৰ আদি ছবিত অভিনয় কৰিছে তেওঁৰ অন্যান্য স্মৰণীয় ছবিবোৰ হল- আনাৰী (১৯৫৯), শ্ৰী ৪২০ আৰু মিষ্টাৰ এণ্ড মিচেচ ৫৫; লগতে ৰামানন্দ সাগৰৰ ১৯৮৭ চনত প্ৰথম সম্প্ৰচাৰ হোৱা মহাকাব্যিক টিভি ধাৰাবাহিক ৰামায়ণ, যত পাৱাৰে মন্থৰা চৰিত্ৰত অভিনয় কৰিছিল

জীৱনী
180হিম্মত-ই-মৰ্দ (১৯৩৫) ছবিৰ মূল ভূমিকাত ললিতা পাৱাৰ
পাৱাৰৰ জন্মৰ নাম আছিল অম্বা লক্ষ্মণ ৰাও সগুন ১৯১৬ চনৰ ১৮ এপ্ৰিলত ব্ৰিটিছ ভাৰতৰ নাচিক জিলাৰ য়েৱলা গাঁৱত এটা গোৰা পৰিয়ালত তেওঁৰ জন্ম হৈছিল             . ৰাজা হৰিশ্চন্দ্ৰ (১৯২৮) চলচ্চিত্ৰ যোগে নবছৰ বয়সতে তেওঁৰ অভিনয় জীৱনৰ সূত্ৰপাত হৈছিল পিছলৈ তেওঁ নিৰ্বাক ছবি আৰু ১৯৪২ চনলৈকে সবাক ছবিৰ মূল ভূমিকাত অভিনয় কৰে

তেওঁ নিৰ্বাক ছবি কৈলাশত (১৯৩২) অভিনয় কৰাৰ উপৰিও ইয়াৰ সহযোগী প্ৰযোজক আছিল ১৯৩৮ চনতো তেওঁ দুনীয়া ক্যা হ্যায় নামেৰে সবাক ছবি এখন প্ৰযোজনা কৰে

১৯৪২ চনত জং-ই-আজাদী ছবিৰ শ্বুটিং চলি থাকোঁতে ছবিৰ দৃশ্যৰ এটা অংশ হিচাপেই অভিনেতা ভগৱান দাদাই পাৱাৰক জোৰেৰে চৰ মাৰি দিয়ে এজন নতুন অভিনেতা হিচাপে ভগৱান দাদাই চৰটো জোৰেৰে মাৰিছিল ইয়াৰ ফলত তেওঁৰ মুখৰ পক্ষাঘাট হোৱাৰ উপৰিও বাও চকুৰ সৈতে সংযোগী শিৰা এডাল আঘাতপ্ৰাপ্ত হৈছিল তিনি বছৰৰ চিকিৎসাৰ অন্তত তেওঁ সু্স্থ হৈছিল যদিও বাও চকুটো ত্ৰুটিপূৰ্ণ হৈ গৈছিল এই দুৰ্ঘটনাৰ বাবে পাৱাৰে নায়িকাৰ ভূমিকাত অভিনয় কৰাৰ পৰা বিৰত থাকিবলগীয়া হল যদিও জীৱনৰ প্ৰায় শেষ সময়লৈ চৰিত্ৰাভিনেত্ৰীৰ ভূমিকাত অভিনয় কৰি গল চৰিত্ৰাভিনেত্ৰীৰ ভূমিকাই তেওঁক অধিক যশস্যা দিছে সাতটাকৈ দশক তেওঁ অভিনয়ৰ সৈতে জড়িত আছিল

তেওঁক বিশেষকৈ কুটিল শাহুৱেকৰ চৰিত্ৰত কৰা অভিনয়ৰ বাবে জনাজাত আছিল ৰাজ কাপুৰে অভিনয় কৰা আৰু হৃষিকেষ মুখাৰ্জীয়ে পৰিচালনা কৰা আনাৰী (১৯৫৯) ছবিত পাৱাৰে মুখত কঠোৰ, কিন্তু কোমল অন্তৰৰ এগৰাকী মহিলাৰ ভূমিকাত অভিনয় কৰিছিল; যি অভিনয়ৰ বাবে তেওঁ শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটা লাভ কৰিছিল   ,   .
ৰামানন্দ সাগৰ পৰিচালিত দূৰদৰ্শনৰ প্ৰথম মেগা ধাৰাবাহিক ৰামায়ণত তেওঁ মন্থৰাৰ চৰিত্ৰত স্মৰণীয় অভিনয় কৰিছিল

ব্যক্তিগত জীৱন
তেওঁৰ প্ৰথম বিবাহ গণপত ৰাওৰ সৈতে হৈছিল কিন্তু গণপত ৰাওৰ পাৱাৰৰ ভনীয়েকৰ সৈতে বিবাহ বহিৰ্ভূত সম্পৰ্ক স্থাপন হোৱাত তেওঁলোকৰ বৈবাহিক জীৱন অশান্তিময় হৈ পৰিল পিছলৈ তেওঁ চলচ্চিত্ৰ প্ৰযোজক, বোম্বেৰ অম্বিকা ষ্টুডিঅৰ স্বত্বাধিকাৰী ৰাজপ্ৰকাশ গুপ্তক বিয়া কৰায়

১৯৯০ চনত তেওঁৰ মুখৰ কৰ্কট ৰোগ ধৰা পৰে সেই ৰোগৰ চিকিৎসাৰ বাবে তেওঁ পুণেলৈ গুছি গৈছিল তেওঁৰ স্মৃতিশক্তি লাহে লাহে হ্ৰাস হৈ আহিছিল অৱশেষত ১৯৯৮ চনৰ ২৪ ফেব্ৰুৱাৰীত পুণেতে তেওঁৰ মৃত্যু হয়

বঁটা
১৯৫৯: শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটা   .
১৯৬১: অভিনয়ৰ সংগীত নাটক একাডেমী বঁটা

তথ্য উৎস

বাহ্যিক সংযোগ

        ()
   -    
         .

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ফিল্মফেয়াৰ বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতৰ নিৰ্বাক চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:গুজৰাটী চলচ্চিত্ৰৰ অভিনেত্ৰী
ললিতা বাবৰ ( জন্ম: ২ জুন, ১৯৮৯) এগৰাকী ভাৰতীয় দীৰ্ঘ দূৰত্ব দৌৰবিদ তেওঁ মহাৰাষ্ট্ৰৰ চতাৰা জিলাৰ এখন সৰু গাঁৱত জন্মগ্ৰহণ কৰিছিল তেওঁ সাধাৰণতে ৩০০০ মিটাৰ ষ্টিপলচেজ বিভাগত প্ৰতিদ্বন্দ্বিতা কৰে আৰু বৰ্তমান ভাৰতৰ জাতীয় ৰেকৰ্ড ধাৰী তথা একে ইভেণ্টত এছিয়ান চেম্পিয়নশ্বিপ বিজয়ী

ফেডাৰেশ্বন অব ইণ্ডিয়ান চেম্বাৰ অব কমাৰ্চ এণ্ড ইণ্ডাষ্ট্ৰী, এফ.আই.চি.চি.আই আৰু ভাৰতৰ ক্ৰীড়া আৰু যুৱ কল্যাণ মন্ত্ৰণালয় কৰ্তৃক ভাৰতীয় ক্ৰীড়া পুৰস্কাৰ ২০১৫ প্ৰদান কালত বাবৰক বৰ্ষশ্ৰেষ্ঠ ক্ৰীড়াব্যক্তিত্ব ঘোষণা কৰা হয় তেওঁ অংলিয়ান মেডেল হাণ্ট কোম্পানি কৰ্তৃক সমৰ্থিত

 প্ৰাৰম্ভিক জীৱন 
ললিতা শিৱাজী বাবৰ ভাৰতৰ মহাৰাষ্ট্ৰ ৰাজ্যেৰ চাতাৰা জিলাৰ এক কৃষক পৰিয়ালত জন্মগ্ৰহণ কৰে তেওঁৰ গাওঁখন খৰাংপিড়ীত অঞ্চলত অন্তৰ্গত

বাবৰে তেওঁৰ কৰ্মজীৱন দীৰ্ঘ দূৰত্বৰ দৌৰবিদ হিচাপে আৰম্ভ কৰে পুনে চহৰত অনুষ্ঠিত ২০১৫ জাতীয় চেম্পিয়নশ্বিপত তেওঁ প্ৰথম স্বৰ্ণ পদক জিকে

তেওঁ বৰ্তমান দিল্লী ভিত্তিক ক্ৰীড়া ব্যৱস্থাপনাকাৰী কোম্পানী অংলিয়ান মেডেল হাণ্ট কোম্পানীৰ অৰ্থৰে কৰ্মজীৱন পৰিচালনা কৰে

 কৰ্মজীৱন 
২০১৫ এছিয়ান এথলেটিকচ চেম্পিয়নশ্বিপত বাবৰ স্বৰ্ণ পদক জিকে তাত তেওঁৰ লিপিবদ্ধ সময় আছিল জাতীয় ৰেকৰ্ড ৯:৩৪:১৩ তাৰপিছত তেওঁ গ্ৰীষ্মকালীন অলিম্পিক ২০১৬ যোগ্যতা অৰ্জন কৰে

তেওঁ বেইজিংত ২০১৫ ৱৰ্ল্ড এথলেটিকচ চেম্পিয়নশ্বিপত অংশগ্ৰহণ কৰে আৰু বাছনিপৰ্বত ৯:২৭:৮৬ সময় লৈ পুনৰ জাতীয় ৰেকৰ্ড ভংগ কৰে' 3000     এইটো আছিল ষ্টিপলচেজ ইভেণ্টৰ ফাইনেলত প্ৰথম ভাৰতীয় নাৰীৰ প্ৰতিদ্বন্দ্বীতা তাত তেওঁ অষ্টম স্থান লাভ কৰে' 3000   
 প্ৰতিযোগিতাত ৰেকৰ্ড 

 ৰ প্ৰতিনিধিত্বকাৰীএছিয়ান গেমচ ২০১৪ইনছিয়ন, দক্ষিণ কোৰিয়া২য়৩০০০ মিটাৰ ষ্টিপলচেজ৯:৩৫:৩৭এশিয়ান চেম্পিয়নশ্বিপ ২০১৫ৱোহান, চীন১ম৩০০০ মিটাৰ ষ্টিপলচেজ ৯:৩৪:১৩ৱৰ্ল্ড চেম্পিয়নশ্বিপবেইজিং, চীন৮ম৩০০০ মিটাৰ ষ্টিপলচেজ৯:২৯:৬৪

 তথ্য সংগ্ৰহ

বহিঃসংযোগ
 ললিতা বাবৰৰ ফেচবুক পৃষ্ঠা

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:ভাৰতীয় অলিম্পিক প্ৰতিযোগী
ললিতা লাজমী (ইংৰাজী:  ; ১৭ অক্টোবৰ ১৯৩২  ১৩ ফেব্ৰুৱাৰী ২০২৩) এগৰাকী ভাৰতীয় চিত্ৰশিল্পী কলাৰ সৈতে জড়িত পৰিয়ালত জন্মগ্ৰহণ কৰা স্ব-শিক্ষিত শিল্পী, সৰুতে শাস্ত্ৰীয় নৃত্যৰ প্ৰতি তেওঁৰ অতি আকৰ্ষণ আছিল তেওঁ হৈছে হিন্দী চলচ্চিত্ৰ পৰিচালক, প্ৰযোজক, অভিনেতা গুৰু দত্তৰ ভগ্নী ১৯৯৪ চনত তেওঁ লণ্ডনৰ নেহৰু চেণ্টাৰত ভাৰতীয় উচ্চায়ুক্ত গোপালকৃষ্ণ গান্ধীয়ে আয়োজন কৰা গুৰু দত্ত চলচ্চিত্ৰ মহোৎসৱলৈ আমন্ত্ৰণ লাভ কৰে ভাতৃ সত্যজিৎ ৰায় আৰু ৰাজ কাপুৰে নিৰ্মাণ কৰা ভাৰতীয় ছবিৰ দ্বাৰাও তেওঁৰ কাম প্ৰভাৱিত হৈছিল

তেওঁৰ এটা সাক্ষাৎকাৰত ললিতা লাজমীয়ে কয় যে, মধ্যবিত্তীয় পটভূমিৰ হোৱাৰ বাবে তেওঁৰ পৰিয়ালে তেওঁক শাস্ত্ৰীয় নৃত্যৰ শ্ৰেণীত যোগদান কৰাৰ সামৰ্থ্য নাছিল পৰম্পৰাগত পৰিয়ালৰ আছিল আৰু সেয়েহে শিল্পৰ প্ৰতি আগ্ৰহ গঢ়ি তুলিছিল কলকাতাৰ ব্যৱসায়িক শিল্পী বি. বি. বেনেগালে তাইৰ বাবে ৰঙৰ বাকচ এটা লৈ আহিছিল ১৯৬১ চনত তাই গুৰুত্বসহকাৰে চিত্ৰকলা আৰম্ভ কৰিছিল যদিও সেই সময়ত কাকো নিজৰ চিত্ৰকৰ্ম বিক্ৰী কৰিব নোৱাৰিছিল আৰু সেয়েহে আৰ্থিকভাৱে নিজকে স্বাবলম্বী কৰিবলৈ আৰ্ট স্কুলত শিক্ষকতা কৰিবলগীয়া হৈছিল শিক্ষকতা কৰাৰ সময়ত তাই বিশেষভাৱে সক্ষম আৰু অসুবিধাগ্ৰস্ত শিশুৰ সৈতে কাম কৰিছিল তাইৰ প্ৰথম ছবিখন মাত্ৰ ৫০ টকাত বিক্ৰী হৈছিল ১০০ টকা জাৰ্মান শিল্প সংগ্ৰাহক ড হাইনজমোডকে দিছিল তেওঁ তাইৰ কৰ্মৰাজি লৈছিল আৰু বিনিময়ত তাইক জাৰ্মান শিল্পীৰ কৰ্ম বা কিছুমান কিতাপ দিছিল

লাজমীয়ে কয় যে ১৯৭০ চনৰ শেষৰ ফালে তেওঁৰ কামৰ কোনো বিশেষ দিশ নাছিল তাৰ পিছত তাই বিকশিত হবলৈ ধৰিলে আৰু এচিং, অইল আৰু জলৰঙী কৰিবলৈ আৰম্ভ কৰিলে ১৯৯০ চনৰ তেওঁৰ কাম যিয়ে পুৰুষ আৰু মহিলাৰ মাজত বিদ্যমান লুকাই থকা উত্তেজনা দেখুৱাইছে, তেওঁলোকে তেওঁলোকে লোৱা বিভিন্ন ভূমিকাক ধৰি ৰাখিছে কিন্তু তেওঁৰ মহিলাসকল নম্ৰ নাছিল বৰঞ্চ আত্মবিশ্বাসী আৰু আক্ৰমণাত্মক আছিল আনকি তেওঁৰ চিত্ৰত কালী আৰু দুৰ্গাৰ প্ৰতিচ্ছবিও ব্যৱহাৰ কৰিছিল তেওঁৰ আটাইতকৈ ঘনিষ্ঠ প্ৰেৰণা আছিল তেওঁ অংকন কৰা "দ্য ফেমিলি ছিৰিজ" নামৰ এখন ধাৰাবাহিক আৰু এই কামটো কেম'ল্ডত প্ৰদৰ্শিত হৈছিল

ব্যক্তিগত জীৱন
ললিতা লাজমীৰ পিতৃ-মাতৃ প্ৰথমে কাৰৱাৰত বসতি স্থাপন কৰিছিল যদিও বাংগালুৰুলৈ স্থানান্তৰিত হৈছিল লাজমীৰ পিতৃ কবি আৰু মাতৃ বহুভাষিক লেখিকা আছিল তেওঁ ডাঙৰ-দীঘল হৈছিল ভৱনীপুৰত তেওঁৰ ককাক বি. বি. বেনেগালে তেওঁক সৰুতে চিত্ৰকলাৰ সৈতে পৰিচয় কৰাই দিছিল যেতিয়া তেওঁ তেওঁৰ বাবে ৰঙৰ বাকচ এটা আনি তেওঁৰ কাম প্ৰতিযোগিতা এখনলৈ পঠিয়াইছিল; পিছলৈ তেওঁ প্ৰথম পুৰস্কাৰ লাভ কৰে ১৯৬০ চনত তেওঁৰ চিত্ৰকলাৰ হেঁপাহ দ্ৰুতগতিত বিকশিত হৈছিল, সেই সময়তে তেওঁ গুৰুত্বসহকাৰে চিত্ৰ অংকন কৰিবলৈ আৰম্ভ কৰিছিল তেওঁৰ প্ৰথম প্ৰদৰ্শনী আছিল মুম্বাইৰ জেহাংগীৰ আৰ্ট গেলেৰীত গ্ৰুপ প্ৰদৰ্শনী, য'ত ১৯৬১ চনত তেওঁৰ প্ৰথম একক প্ৰদৰ্শনীও অনুষ্ঠিত হয় লাজমীয়ে দুটা দশকৰো অধিক সময় কেম্পিয়ন স্কুল আৰু কনভেণ্ট অৱ জিছুছ এণ্ড মেৰীত অধ্যাপনা কৰিছিল আৰু পিছলৈ জে জে স্কুল অৱ আৰ্টত নামভৰ্তি কৰি আৰ্ট মাষ্টাৰ সম্পূৰ্ণ কৰিছিল ললিতা লাজমীৰ ৰচনাসমূহ নেচনেল গেলেৰী অৱ মডাৰ্ণ আৰ্ট আৰু ভাৰতৰ চি এছ এম ভি এছ মিউজিয়াম, আৰু ব্ৰিটিছ মিউজিয়ামত সংগ্ৰহত ৰখা হৈছে

কেপ্তেইন গোপী লাজমীৰ সৈতে তেওঁৰ বিবাহ হৈছিল তেওঁৰ এগৰাকী কন্যা সন্তান আছে তেওঁৰ কন্যা কল্পনা লাজমী আছিল এগৰাকী হিন্দী চলচ্চিত্ৰ পৰিচালক

২০২৩ চনৰ ১৩ ফেব্ৰুৱাৰীত ৯০ বছৰ বয়সত লাজমীৰ মৃত্যু হয়

তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:চিত্ৰশিল্পী
ললিতা ৰামকৃষ্ণন  ( ; জন্ম ১৯৫৯) ভাৰতত জন্মগ্ৰহণ কৰা আমেৰিকান অণুজীৱবিজ্ঞানী যি গৰাকী যক্ষ্মা ৰোগৰ জীৱবৈজ্ঞানিক প্ৰক্ৰিয়া বুজি উলিয়াবলৈ দিয়া অৱদানৰ বাবে পৰিচিত  ২০১৯ চনৰ পৰা তেওঁ কেম্ব্ৰিজ বিশ্ববিদ্যালয়ত ইমিউন'লজী আৰু সংক্ৰামক ৰোগৰ অধ্যাপিকা হিচাপে কাম কৰে, য'ত তেওঁ ৱেলকাম ট্ৰাষ্টৰ প্ৰধান গৱেষক ফেলো আৰু এগৰাকী  প্ৰশিক্ষিত  চিকিৎসকও তেওঁৰ গৱেষণা এম আৰ চি লেবৰেটৰী অৱ মলিকুলাৰ বায়লজী (এম আৰ চি এল এম বি)ত কৰা হয়, যত তেওঁ এম আৰ চি এল এম বিত এম্বেডেড চিকিৎসা বিভাগৰ মলিকুলাৰ ইমিউনিটি ইউনিটৰ মুৰব্বী হিচাপে কাম কৰে ষ্টেনলি ফালক'ৰ সৈতে ষ্টেনফৰ্ডত কাম কৰি তেওঁ মাইকোবেক্টেৰিয়াম মেৰিনাম সংক্ৰমণক যক্ষ্মা ৰোগৰ আৰ্হি হিচাপে ব্যৱহাৰ কৰাৰ কৌশল প্ৰস্তুত কৰে তেওঁৰ কাম বিজ্ঞান, প্ৰকৃতি আৰু কোষকে ধৰি কেইবাখনো আলোচনীত প্ৰকাশ পাইছে  ২০১৮ আৰু ২০১৯ চনত ৰামকৃষ্ণনে ব্ৰিটিছ মেডিকেল জাৰ্নেল ()ত দুখন প্ৰভাৱশালী গৱেষণা পত্ৰ সহ-লেখক হিচাপে লিখিছিল তেওঁৰ বিবাহ মাৰ্ক ট্ৰল নামৰ এজন ভৌত ৰসায়নবিদৰ সৈতে হয়

প্ৰাৰম্ভিক জীৱন আৰু শিক্ষা
১৯৫৯ চনত ৰামকৃষ্ণনে বৰোদা (বৰ্তমান বদোদৰা)ত জন্মগ্ৰহণ কৰে  আৰু তাতেই ডাঙৰ-দীঘল হয় তেওঁৰ পিতৃ-মাতৃ দুয়োজনেই বিজ্ঞানী আছিল আৰু ভাতৃ নোবেল বিজয়ী ভেংকি ৰামকৃষ্ণনও বিজ্ঞানী আছিল ৰামকৃষ্ণনৰ সৰুতে তেওঁৰ মাকৰ তিনিবাৰকৈ মেৰুদণ্ডৰ যক্ষ্মা ৰোগত আক্ৰান্ত হৈছিল

হাইস্কুলীয়া ছাত্ৰ হিচাপে ৰামকৃষ্ণনে গণিত আৰু পদাৰ্থ বিজ্ঞানত পাৰদৰ্শিতা দেখুৱাইছিল ৰামকৃষ্ণনে ১৭ বছৰ বয়সৰ পৰাই মেডিকেল স্কুলত পঢ়িবলৈ আৰম্ভ কৰে, যিটো "ভাৰতত এট'পিকেল নহয়, য'ত হাইস্কুলৰ কিছু সময়ৰ পিছতে বিশেষ প্ৰশিক্ষণ আৰম্ভ হয়" ১৯৮৩ চনত তেওঁ বড়োদা মেডিকেল কলেজৰ পৰা  মেডিচিনত স্নাতক ডিগ্ৰী লাভ কৰে

উন্নত ইমিউনলজীৰ ঐচ্ছিক পাঠ্যক্ৰম গ্ৰহণ কৰাৰ পিছত ৰামকৃষ্ণনে ইমিউনলজী অধ্যয়ন কৰাৰ সিদ্ধান্ত লয় ১৯৯০ চনত টাফ্টছ বিশ্ববিদ্যালয়ৰ পৰা ইমিউন'লজীত পি এইচ ডি ডিগ্ৰী লাভ কৰে তাৰ পিছত তেওঁ টাফ্টছ-নিউ ইংলেণ্ড মেডিকেল চেণ্টাৰৰ মেডিকেল ৰেচিডেন্সি প্ৰগ্ৰেমৰ প্ৰথম বিদেশী স্নাতক হয় ছান ফ্ৰান্সিস্কো জেনেৰেল হাস্পতাল (বৰ্তমান জুকাৰবাৰ্গ ছান ফ্ৰান্সিস্কো জেনেৰেল হাস্পতাল আৰু ট্ৰমা চেণ্টাৰ)কে ধৰি কেলিফৰ্ণিয়া বিশ্ববিদ্যালয়ৰ ছান ফ্ৰান্সিস্কো চিকিৎসালয়ত সংক্ৰামক ৰোগত ফেল'শ্বিপ সম্পূৰ্ণ কৰাৰ পিছত, ৰামকৃষ্ণনে ষ্টেনফৰ্ড বিশ্ববিদ্যালয়ৰ ষ্টেনলি ফালকোৰ লেবত ডক্টৰেট ডিগ্ৰীৰ পিছৰ কাম সম্পূৰ্ণ কৰে, য'ত তেওঁ জেব্ৰাফিছৰ মাইকোবেক্টেৰিয়াম মেৰিনাম সংক্ৰমণক যক্ষ্মা ৰোগৰ আৰ্হি হিচাপে ব্যৱহাৰ কৰাৰ কৌশল প্ৰস্তুত কৰে

তথ্যসূত্ৰ
ললিতা ৱকিল এগৰাকী ভাৰতীয় এম্ব্ৰয়ডাৰী শিল্পী, হিমাচল প্ৰদেশৰ চম্বা জিলাৰ বিশেষ ৰুমাল এম্ব্ৰয়ডাৰীৰ পৰম্পৰাগত ৰূপ চম্বা ৰুমাল সংৰক্ষণ আৰু প্ৰচাৰৰ ক্ষেত্ৰত আগবঢ়োৱা অৱদানৰ বাবে তেওঁ পৰিচিত

কলাক্ষেত্ৰলৈ আগবঢ়োৱা অৱদানৰ বাবে ৱকিলক ২০২২ চনত ভাৰত চৰকাৰে পদ্মশ্ৰী বঁটা প্ৰদান কৰিছিল   ২০১৮ চনত নাৰী শক্তি পুৰস্কাৰেৰেও তেওঁক সম্বৰ্ধনা জনোৱা হয় 

 জীৱন 
পোন্ধৰ বছৰ বয়সত ৱকিল বিবাহ পাশত আৱদ্ধ হৈছিল তেওঁৰ শহুৰেকে চম্বা ৰুমালৰ বাবে ডিজাইন তৈয়াৰ কৰাৰ ক্ষেত্ৰত তেওঁৰ প্ৰতিভাক চিনি পাই স্থানীয় ছোৱালী আৰু মহিলাক এই কলাৰ প্ৰশিক্ষণ দিবলৈ উৎসাহিত কৰিছিল 

 কেৰিয়াৰ 
যোৱা পঞ্চাশ বছৰে ৱকিলে চম্বা ৰুমালৰ প্ৰচাৰ আৰু সংৰক্ষণৰ বাবে কাম কৰি আহিছে ৷  তেওঁ ভাৰতৰ লগতে বিদেশ ভ্ৰমণ কৰি নিজৰ কৰ্মৰাজি প্ৰদৰ্শন কৰাৰ লগতে এই পৰম্পৰাগত এম্ব্ৰয়ডাৰীৰ কৰ্মশালা অনুষ্ঠিত কৰিছে 

ৱকিলে সঘনাই চম্বা ৰুমালৰ ডিজাইনৰ সল্ম্পৰ্কত পৰীক্ষা-নিৰীক্ষা কৰি আহিছে ৰুমালৰ ডাঙৰ ডাঙৰ টুকুৰা সৃষ্টি কৰিবলৈ এম্ব্ৰয়ডাৰীত ৰেচম প্ৰৱৰ্তন কৰা প্ৰথমগৰাকী মহিলা  ইয়াৰোপৰি তেওঁ শাৰী, চাদৰ, ডুপাট্টা, আৰু ষ্ট'লৰ বাবে ডিজাইনৰ প্ৰস্তুত কৰাৰ লগতে  লগতে মাল্টি-পেনেল চেটৰ ডিজাইনো প্ৰস্তুত কৰিছে 
 ৰাষ্ট্ৰপতি ৰামনাথ কোবিন্দে চম্বা ৰুমলৰ এম্ব্ৰয়ডাৰাৰ ললিতা ৱকিলক নাৰী শক্তি পুৰুষস্কাৰ প্ৰদান কৰিছে

 বঁটা আৰু স্বীকৃতি 

 ২০০৯ : শিল্প গুৰু 
 ২০১৭ : নাৰী শক্তি পুৰস্কাৰ 
 ২০২২ : পদ্মশ্ৰী 

 তথ্যসূত্ৰ 

শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
শ্ৰেণী:পদ্মশ্ৰী বঁটা বিজয়ী
ললিতা () ব্ৰজেন বৰুৱা পৰিচালিত ১৯৭২ চনত মুক্তি পোৱা এখন কলা-বগা অসমীয়া বোলছবি চৌধুৰী চলচ্চিত্ৰ প্ৰতিষ্ঠানৰ বেনাৰত ছবিখন প্ৰযোজনা কৰিছে অপূৰ্ব চৌধুৰীয়ে কাহিনী আৰু চিত্ৰনাট্য ব্ৰজেন বৰুৱাৰ সঙ্গীত ৰমেন বৰুৱাৰ

কাহিনীৰ সাৰাংশ
আঁহতগুৰি গাঁৱত ললিতাৰ সৈতে চিনাকি হৈছিল শিৱসাগৰৰ সমাজকৰ্মী ৰাজেন চৌধুৰীৰ প্ৰলোভনত ভোল গৈ ললিতাই চৌধুৰীৰ ওচৰত সকলো সমৰ্পন কৰিলে তাই ভাবিছিল চৌধুৰীয়ে তাইক বিয়া কৰাব চাৰিমাহ পিছত তাইক লৰা এটাৰ লগত গুৱাহাটীলৈ পঠিয়াই দিলে গুৱাহাটীলৈ গৈ তাই নিজৰ বিপদৰ কথা বুজিব পাৰিলে ঘটনাক্ৰমে তাই গৈ উপস্থিত হল সমাজৰ সকলোৱে বেয়া মানুহ বুলি ভবা আফজল আলীৰ ঘৰত আফজলে ভনীয়েকৰ মৰ্যাদাৰে তাইক আশ্ৰয় দিলে তাইৰ নতুন নাম হল মৃণালিনী আফজলৰ ঘৰতে তাই এটি কন্যা সন্তান জন্ম দিলে নাম থলে চন্দনা

ঊনৈশ বছৰ পিছত ৰাজেন চৌধুৰী এতিয়া সমাজৰ গণ্যমান্য লোক বাস কৰে গুৱাহাটীত তেওঁৰ জীয়েক ইলা গুৱাহাটীত চৌধুৰীয়ে লগ পালে পুৰণি বন্ধু ত্ৰিলোচন কাকতিক; যাৰ সৈতে লগলাগি তেওঁ এসময়ত চৰকাৰী ধন আত্মসাৎ কৰিছিল কাকতি এতিয়া এজন উদ্যোগপতি তেওঁৰ দুই পুত্ৰ- ৰাজীৱ আৰু সঞ্জীৱ ৰাজীৱে চৌধুৰীৰ ছোৱালী ইলাক বিয়া পাতিলে

কাকতিৰ সৰু পুতেক সঞ্জীৱৰ সৈতে ললিতা ওৰফে মৃণালিনীৰ ছোৱালী চন্দনাৰ চিনাকি হল ঘটনাক্ৰমে সঞ্জীৱে জানিব পাৰিলে যে দেউতাৰ কাৰখানা চৰকাৰী ধন আত্মসাৎ কৰি নিৰ্মাণ কৰা আৰু চন্দনা ৰাজীৱ চৌধুৰীৰে অবৈধ জীয়ৰী সঞ্জীৱৰ হাতত পুৰণি দুখন চিঠি, যি চিঠি প্ৰকাশ পালে চৌধুৰীৰ সামাজিক প্ৰতিষ্ঠা ধূলিসাৎ হৈ পৰিব সেয়েহে চিঠি দুখন হাত কৰিবলৈ সঞ্জীৱৰ ওপৰত অত্যাচাৰ আৰম্ভ হ'ল

অভিনয় শিল্পী

ব্ৰজেন বৰুৱা (আফজল আলী)
পূৰ্ণিমা পাঠক়় (ললিতা মৃণালিনী)
বিজু ফুকন (সঞ্জীৱ)
ঈশান হাজৰিকা (ৰাজীৱ)
তিলমিজুৰ ৰহমান (ৰাজেন চৌধুৰী)
জয়া শইকীয়া (চন্দনা)
কৃষ্ণা দাস (ইলা)
তৰুণ দুৱৰা
ধীৰু ভূঞা (মৃগাংক)
মহানন্দ শৰ্মা, 
ৰাণা তামুলী (মহিম চোৰ)
দুৰ্গেশ্বৰ বৰঠাকুৰ (লগুৱা টেমুনা)
নিত্যা দত্ত
বেবী মঞ্জুলা
মাষ্টাৰ বাজিন আদি

কলা-কুশলী
 (তথ্যছকত নথকা)
শব্দগ্ৰহণ- সতীশ চৌহান
শব্দ পুনৰ্সংযোজন- শিৱ ভট্টাচাৰ্য

সঙ্গীত
ছবিত ৰমেন বৰুৱাই সঙ্গীত দিছে গীত লিখিছে ব্ৰজেন বৰুৱা আৰু কেশৱ মহন্তই

তথ্য উৎস

বাহ্যিক সংযোগ
হাঙ্গামা ডট কমত ললিতাৰ গীত শুনক
মেক্সপ্লেয়াৰত সম্পূৰ্ণ ললিতা ছবিখন

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭২ বৰ্ষৰ চলচ্চিত্ৰ
ললিতাম্বিকা অন্তৰ্জনম (; ৩০ মাৰ্চ, ১৯০৯  ৬ ফেব্ৰুৱাৰী, ১৯৮৭) এগৰাকী ভাৰতীয় লেখিকা আৰু সমাজ সংস্কাৰক আছিল যি মালয়ালম ভাষাৰ সাহিত্যিক ৰচনাৰ বাবে বেছিকৈ পৰিচিত ভাৰতীয় স্বাধীনতা আন্দোলন আৰু নম্বুথিৰি সম্প্ৰদায়ৰ মাজত সমাজ সংস্কাৰ আন্দোলনৰ দ্বাৰা তেওঁ প্ৰভাৱিত হৈছিল আৰু তেওঁৰ লেখাত সমাজত, পৰিয়ালত আৰু ব্যক্তি হিচাপে নাৰীৰ ভূমিকাৰ প্ৰতি সংবেদনশীলতা প্ৰতিফলিত হৈছেতেখেতৰ প্ৰকাশিত ৰচনাখনত চুটিগল্প, কবিতা, শিশু সাহিত্য, আৰু ১৯৭৭ চনত কেন্দ্ৰ সাহিত্য অকাডেমী বঁটা আৰু কেৰালা সাহিত্য অকাডেমী বঁটা লাভ কৰা এখন উপন্যাস অগ্নিসাক্ষী (অগ্নি, মোৰ সাক্ষী) অন্তৰ্ভুক্তগ্ৰন্থখন মালয়ালম সাহিত্যতো এক উল্লেখযোগ্য গ্ৰন্থ হিচাপে গণ্য কৰা হয় তেওঁৰ আন আন ৰচনাসমূহৰ ভিতৰত আদ্যাথে কঠাকাল (প্ৰথম কাহিনী), তাকৰ্ণা তালামুৰা (ধ্বংসপ্ৰাপ্ত প্ৰজন্ম), কিলিভাটিলিলুড (পাৰ চৰাইৰ ফুটাৰ মাজেৰে), কোদুনকত্ত্তিল নিন্নু (এটা ঘূৰ্ণীবতাহৰ পৰা), মূদুপদথিল (উৰণৰ আঁৰত), অগ্নি পুষ্পাংগল (জুইৰ ফুল) আৰু সীতা মুতল সত্যৱতী বৰে (সীতাৰ পৰা সত্যৱতীলৈ) উল্লেখযোগ্য

জীৱনী
ললিথাম্বিকা অন্তৰ্জনামে ১৯০৯ চনৰ ৩০ মাৰ্চত দক্ষিণ ভাৰতৰ কেৰালা ৰাজ্যৰ কোল্লাম জিলাৰ পুনালুৰৰ ওচৰৰ কোট্টাৱট্টমত কোট্টাবত্তু ইল্লাথু দামোদৰন নাম্বুথিৰি আৰু চাংগাৰপ্পিল্লী মনয়ক্কাল আৰ্যদেৱী অন্তৰ্জনামৰ ঘৰত ৰক্ষণশীল পৰিয়ালত জন্মগ্ৰহণ কৰিছিল তেওঁৰ আনুষ্ঠানিক শিক্ষা কম আছিল যদিও দেউতাকে শিশুটিক পঢ়োৱা এজন ব্যক্তিগত টিউটৰ নিযুক্তি দিছিল, যিটো সেই সময়ত অস্বাভাৱিক আছিল   " ", .  

যদিও তেওঁ কেৰালাৰ আটাইতকৈ শক্তিশালী মাটিধাৰী ব্ৰাহ্মণ জাতিৰ অংশ আছিল, তথাপিও ললিথাম্বিকাৰ জীৱন-কৰ্ম আছিল নামবুদিৰি সমাজত নাৰীৰ লগত যি ভণ্ডামি, হিংসা আৰু অন্যায় ব্যৱহাৰ কৰা হৈছিল, তাক উন্মোচন আৰু প্ৰতিহত কৰা তেওঁৰ স্কুলত পঢ়িবলৈ দিয়া হোৱা নাছিল, আৰু উদাৰচিতীয়া পুৰুষ আত্মীয়ৰ জৰিয়তেহে বাহিৰৰ জগতখনৰ বিষয়ে কিছু কথা জানিব পাৰিছিল৷ চলি থকা ভাৰতীয় স্বাধীনতা আন্দোলনৰ বিষয়ে তেওঁ অলপ জানিছিল ১৯২৬ চনত নিৰ্ধাৰিত পদ্ধতিৰে কৃষক নাৰায়ণন নামবুদিৰিৰ লগত তেওঁ বিবাহপাশত আবদ্ধ হয় জাতিগত ভগ্নীসকলৰ হতাশা আৰু অৱনমনে ললিতাম্বিকাক তেওঁৰ বিখ্যাত মালয়ালম উপন্যাস অগ্নিসাক্ষী (অগ্নি সাক্ষী হোৱা)ত তেওঁলোকৰ দুৰ্দশা উদঙাই দিবলৈ প্ৰেৰণা যোগাইছিল পৰৱৰ্তী সময়ত ১৯৯৭ চনত উপন্যাসখন একে শিৰোনামেৰে এখন ছবি হিচাপে পৰিগণিত হয়

অন্তৰ্জন্ম ঘৰৰ পৰা ওলাই অহা বিৰল সময়ত গোটেই শৰীৰটো ডাঠ পোছাকত আৱৰণ দিবলগীয়া হৈছিল, আৰু কঁকাললৈকে চালি থকা পাতৰ ছাতি এটা লৈ ফুৰিছিল, যাতে খোজ কঢ়াৰ সময়ত কেৱল নিজৰ ভৰিখনহে দেখা পায় ১৯৩০ চনৰ ভিতৰত বেছিভাগ ৰাজকীয় পৰিয়ালে (যিসকল জাতিগতভাৱে ব্ৰাহ্মণৰ তলত আছিল) নিজৰ মহিলাসকলক ব্লাউজ পিন্ধিবলৈ অনুমতি দিছিল যদিও এই প্ৰথাটো দৰিদ্ৰ পৰিয়াললৈ মাজলৈ যাবলৈ বহু সময় লাগিছিল, বিশেষকৈ ব্লাউজ যথেষ্ট ব্যয়বহুল হোৱাৰ বাবে

ৰিভেঞ্জ হাৰচেল্ফ (ইংৰাজী অনুবাদ সংকলন দ্য ইনাৰ ক'ৰ্টয়াৰ্ড)ত তেওঁৰ গল্পটোত "পতিত মহিলা" তাত্ৰীৰ কাহিনীৰ জৰিয়তে ভিতৰৰ ঘৰত নিৰ্জন হৈ থকা উচ্চ বৰ্ণৰ নামবুদিৰি মহিলাসকলে সন্মুখীন হোৱা নৈতিক আৰু যৌন পছন্দৰ ওপৰত আলোকপাত কৰিছে৷ বিশেষকৈ কেৰালাত এই কথা স্পৰ্শকাতৰ, যত নাইৰ মহিলাসকলে নিজৰ মাতৃতন্ত্ৰ সংস্কৃতিত তুলনামূলকভাৱে মুক্ত যৌন জীৱন লাভ কৰে তেওঁৰ গল্প মুলাপ্পালিণ্টে মানামত তেওঁ সমাজৰ কেন্দ্ৰীয় সংহত শক্তি হিচাপে নাৰীৰ ভূমিকাক উজ্জ্বল কৰি তুলিছে৷. ,    :    "  "   (  ),-   7,  1  2006 ,  4361
তথ্যসূত্ৰ

শ্ৰেণী:সাহিত্যিক
শ্ৰেণী:মৃত ব্যক্তি
শ্ৰেণী:সমাজ সংস্কাৰক
শ্ৰেণী:নাৰীবাদী
লসিকা তন্ত্ৰ (ইংৰাজী:  ) লসিকা বাহী আৰু লসিকাৰে গঠিত এক অংগ তন্ত্ৰ ই সংবহন তন্ত্ৰৰে এটা ভাগ মানুহৰ সংবহন তন্ত্ৰই দৈনিক প্ৰায় ২০ লিটাৰ তেজ পৰিবহণ কৰে ইয়াৰে কোষীয় পৰিশ্ৰাৱন প্ৰক্ৰিয়াত ৰক্ত কোষবোৰ প্লাজমাৰ পৰা পৃথক হৈ পৰে প্ৰায় ১৭ লিটাৰ পৰিশ্ৰাৱিত প্লাজমা ৰক্ত বাহিকাবোৰলৈ প্ৰত্যক্ষভাৰে পুনৰ শোষিত হয় বাকী ৩ লিটাৰ প্লাজমা দেহ ৰসত থাকি যায় তেজৰ এই তিনি লিটাৰ প্লাজমাৰ অভাৱ পূৰণ কৰাই হৈছে লসিকা তন্ত্ৰৰ প্ৰধান কাৰ্য :    ,    লসিকা তন্ত্ৰৰ মাজেৰেই এই তিনি লিটাৰ প্লাজমা তেজত প্ৰৱেশ কৰে 

 কাৰ্য 
লসিকা তন্ত্ৰৰ অন্য এটা প্ৰধান কাৰ্য প্ৰতিৰোধ তন্ত্ৰৰ সৈতে সম্পৰ্কৃত লসিকা তেজৰ সৈতে প্ৰায় একে, কিন্তু ইয়াত লিম্ফ'চাইট আৰু অন্য শ্বেত ৰক্ত কণাহে থাকে ইয়াত দেহৰ বজ্য পদাৰ্থ আৰু কোষৰ অৱশেষৰ লগতে বেক্টেৰিয়া আৰু প্ৰ'ট্ৰিনো থাকে লসিকা কলাত লিম্ফ'চাইটৰ উৎপাদন হয় লসিকা গ্ৰন্থিত লিম্ফ'চাইটবোৰ থুপপাতি থাকে স্প্লিন আৰু থাইমাছ প্ৰতিৰক্ষা তন্ত্ৰৰ লগত জড়িত লসিকা অংগ পাচন তন্ত্ৰৰ লগত সম্পৰ্কৃত লসিকা অংগ হৈছে ট'নছিলবোৰ লসিকা কলাত লিম্ফ'চাইটৰ লগতে সহযোগী হিচাপে অন্য কোষো থাকেলিম্ফ'চাইটৰ উৎপাদন আৰু পৰিবহণৰ সৈতে জড়িত সকলো গঠন (লসিকাৰ প্ৰাথমিক কোষীয় উপাদানবোৰ), মেৰু মজ্জা, আৰু পাচন তন্ত্ৰৰ সৈতে জড়িত লসিকা কলাবোৰো লসিকা তন্ত্ৰৰ অন্তৰ্গত

তেজ পেৰেণকাইমা কোষ আৰু কলাৰ প্ৰত্যক্ষ সম্পৰ্কলৈ নাহে কিন্তু অনুকোষীয় বিনিময়ৰ পাছত তেজৰ প্লাজমা পেৰেণকাইমা কোষৰ সৈতে সম্পৰ্কৃত দেহৰসত প্ৰৱেশ কৰে তেতিয়া, লসিকা বাহীৰ সংকোচন বা কলাৰ বাহ্যিক হেঁচা (যেনে- পেশীৰ সংকোচন) নাইবা কিছুমান জীৱৰ লসিকা হৃদয়ৰ দ্বাৰা লসিকা বাহীৰ মাজেৰে লসিকা প্ৰৱাহিত হয় দেহৰ আভ্যন্তৰিণ বা বাহ্যিক অংশ অনুসৰি লসিকা গ্ৰন্থি আৰু প্ৰৱাহ চালিত হয় লসিকা আভ্যন্তৰিণ বা বাহ্যিক পথেৰে তেজত প্ৰৱেশ কৰে মূৰ, ভৰি, আৰু দেহ গহ্বৰৰ বেৰত লসিকাই বাহ্যিক পথ, আৰু ডিঙি, উদৰ, আৰু উদৰীয় গহ্বৰত লসিকাই আভ্যন্তৰিণ পথ লয়

অৱশেষত লসিকা, লসিকা বাহীৰ পৰা লসিকা নলীৰ মাজেৰে ইণ্টাৰনেল জাগুলাৰ ভেইনৰ সংযোগ স্থলত থকা এডাল বা দুডাল ছাবক্লেভিয়ান ভেইনত প্ৰৱেশ কৰে 

তথ্য সংগ্ৰহ

শ্ৰেণী:অংগ তন্ত্ৰ
লহৰী (, ) শীত কালৰ এক জনপ্ৰিয় জাতীয় উৎসৱ এই উৎসৱ মূলত পঞ্জাব ৰাজ্যৰে সংযুক্ত এই উৎসৱ মূলত উত্তৰ ভাৰতত উদযাপন কৰা হয় লাহৰি উৎসৱৰ ইতিহাস আৰু তাৰ কথাৰ সৈতে ডুগাৰ অঞ্চল আৰু পাঞ্জাবৰ সম্পৰ্ক আছে বহুতে বিশ্বাস কৰে যে এই উৎসৱ শীতকালৰ অৱসান আৰু দিন দীঘলীয়া হোৱাৰ সূচনা কৰে মাঘ বিহুৰ আগৰ নিশা এই উৎসৱ পালন কৰা হয় 

লাহৰি উৎসৱ জম্মু আৰু হিমাচল প্ৰদেশত সৰকাৰী বন্ধৰূপে পালন কৰা হয় দিল্লী, পাঞ্জাব আৰু হাৰিয়ানাতো এই উৎসৱ উদযাপন কৰা হয় যদিও ইয়াক চৰকাৰী বন্ধ ঘোষণা কৰা হোৱা নাই এই অঞ্চলসমূহত শিখ, হিন্দু আৰু আন সকলোৰে দ্বাৰা এই উৎসৱ উদযাপন কৰা হয় পাকিস্তানৰ পাঞ্জাবত লাহৰি চৰকাৰীভাৱে উদযাপন কৰা নোহোৱাকৈ শিখ, হিন্দু আৰু কিছুসংখ্যক মুছলমানৰ দ্বাৰা গ্ৰামাঞ্চল আৰু ফৈচলাবাদ আৰু লাহোৰত উদযাপন কৰা হয় 

 তাৰিখ 
লাহৰি মাঘ বিহুৰ (মকৰ সংক্ৰান্তি) এটা দিন আগতে উদযাপন কৰা হয় আৰু ইয়াৰ তাৰিখ হিন্দু সৌৰ পঞ্জিকাৰ আধাৰত নিৰ্ধাৰণ কৰা হয় লাহৰি উৎসৱৰ তাৰিখ প্ৰতি ৭০ বছৰত এবাৰ সলনি হয় ১৯শ শতিকাৰ শেষভাগত লাহৰি ১১ জানুৱাৰীত পালন কৰা হৈছিল ২০শ শতিকাৰ মাজভাগত এই উৎসৱ ১২ বা ১৩ জানুৱাৰীত উদযাপন কৰা হৈছিল ২১শ শতিকাত লাহৰি সাধাৰণতে ১৩ বা ১৪ জানুৱাৰীত পৰে ২০২৪ চনত লাহৰি ১৪ জানুৱাৰীত পৰিব, কাৰণ মাঘ বিহু ১৫ জানুৱাৰীত হব 

 ইতিহাস 
লাহৰি মহাৰাজ ৰণজিৎ সিঙৰ লাহোৰ দৰবাৰত ইউৰোপীয় পৰ্যটকৰ দ্বাৰা উল্লিখিত হয় ১৮৩২ চনত ৱেড নামৰ এজন পৰ্যটকে লাহোৰ দৰবাৰলৈ আহি লাহৰি উদযাপনৰ বৰ্ণনা দিয়ে ১৮৩৬ চনত কেপ্টেইন মেকেছনে মহাৰাজ ৰণজিৎ সিঙৰ লাহৰি উপলক্ষে বস্ত্ৰ আৰু ধনৰ মোটা পৰিমাণ বিতৰণৰ কথা উল্লেখ কৰে ১৮৪৪ চনত ৰজাৰ সভাত লাহৰি উদযাপন আৰু ৰাতি জুইপ্ৰজ্বলনৰ কথাও উল্লেখ পোৱা যায় 

লাহৰি উৎসৱৰ ৰজকীয় উদযাপনসমূহত ইয়াৰ উৎপত্তিৰ বিষয়ে বিশেষ তথ্য পোৱা নাযায় তথাপি, লাহৰি সম্পৰ্কে বহু লোককথা পোৱা যায় লাহৰি হৈছে শীতকালৰ সূৰ্যোত্তৰ পৰ্বৰ অন্তত দীঘল দিনৰ আগমন উদযাপন লোককথা অনুসাৰে, প্ৰাচীনকালত লাহৰি শীতকালৰ সূৰ্যোত্তৰ পৰ্বৰ অন্তত পালন কৰা হৈছিল এই উৎসৱ দীঘল দিনৰ সূচনা আৰু সূৰ্যৰ উত্তৰমুখী যাত্ৰাৰ উদযাপন লাহৰিৰ পিছদিনা মকৰ সংক্ৰান্তি পালন কৰা হয় 

লাহৰি হৈছে হিমালয় পৰ্বতমালাৰ ওচৰৰ ঠাণ্ডা অঞ্চলত উৎপত্তি হোৱা এটি প্ৰাচীন শীতকালীন উৎসৱ হিন্দু আৰু শিখসকলে ৰবি খেতিৰ কামৰ পিছত ঘৰবোৰৰ চৌপাশে জুই প্ৰজ্বলিত কৰি, পৰিয়াল আৰু সমাজৰ লোকৰ সৈতে একত্ৰিত হৈ গীত-নৃত্যৰ লগতে শীতৰ অন্ত আৰু দীঘল দিনৰ আৰম্ভণি উদযাপন কৰিছিল 

তথ্যসূত্ৰ

 বাহ্যিক সংযোগ 

       , ,    

শ্ৰেণী:ভাৰতৰ উৎসৱসমূহ
লাংগা ৱনি পৰিহিতা এগৰাকী মহিলা

লাংগা ৱনি (ইংৰাজী:  ) হৈছে দক্ষিণ ভাৰতৰ ছোৱালীয়ে পুষ্পিতা হোৱা আৰু বিবাহ হোৱাৰ মাজৰ সময় খিনিত পৰিধান কৰা এবিধ পৰম্পৰাগত সাজপাৰ ইয়াক তামিল ভাষাত পাৱড়ৈ দাৱনি আৰু কানাড়া ভাষাত লাংগা দাৱনী বুলিও কোৱা হয় ইয়াক দুটুকুৰা শাৰী বা আধা শাৰী বুলিও কোৱা হয় কম বয়সীয়া ছোৱালীয়ে বিশেষ অনুষ্ঠানত এই সাজ পিন্ধিব পাৰে

লাংগা ৱনিত সাধাৰণতে কঁকালত পৰিধান কৰা গোৰোহালৈকে দীঘল এক প্ৰকাৰৰ স্কাৰ্ট লাংগা বা পাৱড়ৈ আৰু মূৰ আৰু বুকু ঢাকিবলৈ ব্যৱহৃত ২ৰ পৰা ২.৫ মিটাৰ (৬ ফুট ৭ ইঞ্চিৰ পৰা ৮ ফুট ২ ইঞ্চি) দীঘল এবিধ পৰম্পৰাগত বস্ত্ৰ ৱনি, অনি বা দাৱনি নামৰ দুবিধ বস্ত্ৰ থাকে ছোলিৰ ওপৰত ৱনিখন হেলনীয়াকৈ পৰিধান কৰা হয় সাধাৰণতে এই বস্ত্ৰ কপাহ বা ৰেচমেৰে বোৱা হয় লাংগা ৱনিৰ আন এটা ৰূপ হল উত্তৰ ভাৰতৰ ঘাগ্ৰা চোলি (দুয়োটাৰ মাজৰ পাৰ্থক্য হল ৱনি বা দুপাট্টাখন পৰিধান কৰাৰ ধৰণ) সমগ্ৰ উপমহাদেশৰ ভাৰতীয়সকলে মূলতঃ বিশেষ অনুষ্ঠানৰ বাবে পিন্ধা আধুনিক যুগৰ লেহেংগা-শৈলীৰ শাৰী লাংগা ৱনিৰ পৰা অনুকৰণতেই তৈয়াৰ কৰা এবিধ আধুনিক বস্ত্ৰ

পোছাক
আধা শাড়ীয়ে শৈশৱত পাৱড়ৈ (স্কাৰ্ট) পৰিধান কৰা ছেৱালীবোৰক প্ৰাপ্তবয়স্ক মহিলাই পিন্ধা অধিক জটিল বস্ত্ৰ শাৰী পিন্ধাৰ অভ্যাস কৰাত সহায় কৰে সাধাৰণতে লাংগা আৰু ৱণিৰ ৰং উজ্জ্বল আৰু ইটোৱে সিটোৰ বিপৰীত প্ৰথম দৃষ্টিত আধা শাৰীৰ সাজ-পোছাকযোৰ দক্ষিণৰ শৈলীৰ শাৰীৰ দৰেই দেখা যাব পাৰে কাৰণ পৰিধান কৰাৰ শৈলী প্ৰায় একে: সন্মুখৰ ফালে স্কাৰ্টত এটা মূৰ গুজি লোৱা হয়, তাৰ পিছত কঁকালত মেৰিয়াই কান্ধৰ ওপৰেৰে আনি বিপৰীত দিশত ওলোমাই পিন্ধা হয় কিন্তু ৱনি চুটি, আৰু পিন্ধোতাই শাৰী পিন্ধোতে কৰাৰ দৰে কাপোৰখন হাতেৰে ভাঁজ কৰিব নালাগে ইয়াৰ উপৰিও পিন্ধোতাই ভৰি দুখন মুক্তভাৱে লৰচৰ কৰিব পৰাকৈ ৱনি কিছু আহল বহল

আধুনিক যুগ
আধুনিক যুগত পাশ্চাত্য সংস্কৃতিৰ প্ৰভাৱ আৰু শালৱাৰ কামিজ বা পশ্চিমীয়া কাপোৰৰ তুলনাত পৰম্পৰাগত সাজ-পোছাকক অসুবিধাজনক বুলি গণ্য কৰাৰ বাবে দৈনন্দিন ব্যৱহাৰত লাংগা ৱনি পৰিধানৰ হাৰ কমি আহিছে অৱশ্যে লাংগা ৱনিয়ে আধুনিক যুগৰ লাংগা শৈলীৰ শাৰী"ক অনুপ্ৰাণিত কৰি পুনৰ নতুন ৰূপত উভতি অহা দেখিবলৈ পোৱা গৈছে

শেহতীয়া বছৰবোৰত অৱশ্যে সংবাদ মাধ্যম আৰু ফেশ্বনৰ প্ৰতি যুৱক আৰু যুৱতীসকলৰ মনোযোগ বৃদ্ধি পোৱাৰ বাবে মাজে মাজে যুৱতীসকলে লাংগা ৱনি পৰিধান কৰিবলৈ লৈছে আৰু লাংগা ৱনিয়ে জনপ্ৰিয়তা লাভ কৰিছে এসময়ৰ অতি সাধাৰণ লাংগা ৱনি, এতিয়া অতিৰিক্ত এম্ব্ৰয়ডাৰী, আইনা বা অন্যান্ন শিল্প কৰ্মেৰে সজ্জিত, আৰু কলা আৰু ধূসৰ ৰঙৰ দৰে ৰঙৰ সৈতে দেখা পোৱা গৈছে যিবোৰ এসময়ত অশুভ বুলি গণ্য কৰা হৈছিল সাধাৰণ ৰেচম বা কপাহৰ উপৰিও চিফন, জৰ্জেট, ক্ৰেপ আৰু নাইলনকে ধৰি কাপোৰৰ বৈচিত্ৰ্যও অধিক ব্যৱহাৰ কৰা হৈছে সম্পূৰ্ণ শাৰী কেতিয়াবা এনেদৰে বোৱা হয় যাতে কাপোৰখন পিন্ধিলে বস্ত্ৰৰ পৰিৱৰ্তিত ৰং বা আৰ্হিয়ে লেংগা ৱনিৰ ওপৰত দৃশ্যগত প্ৰভাৱ পেলাই

পুষ্পিতা উৎসৱ
দক্ষিণ ভাৰতত এজনী ছোৱালী যেতিয়া যৌৱনকালত উপনীত হয়, তেতিয়া পুষ্পিতা উৎসৱ উদযাপন কৰা হয় কণ্যা গৰাকীয়ে অনুষ্ঠানৰ প্ৰথম অংশত মাতৃৰ ফালৰ ককা-আইতাকে দিয়া লাংগা ৱনি পিন্ধে আৰু তাৰ পিছত অনুষ্ঠানৰ দ্বিতীয়াৰ্ধত প্ৰথমবাৰলৈ পিতৃৰ ফালৰ ককা-আইতাকে দিয়া শাৰী দিয়ে এই অনুষ্ঠানে ছোৱালীজনীৰ নাৰীত্ব প্ৰাপ্তিক দৰ্শায়

কিছুমান সম্প্ৰদায়ৰ মাতৃৰ ফালৰ পৰা ককা-আইতাকৰ পৰা লংগা ৱনি উপহাৰ দিয়াৰ পৰম্পৰা আৰম্ভ হয় ছোৱালীজনীৰ প্ৰথম নামকৰণ (নামকাৰণ) আৰু প্ৰথম অন্ন খোৱা (অন্নপ্ৰাশন) অনুষ্ঠানত পুষ্পিতা অনুষ্ঠানত শাৰী উপহাৰ দিয়া হয়

তথ্য সংগ্ৰহ

শ্ৰেণী:বস্ত্ৰ
লাংছিয়াং জলপ্ৰপাত () সাংগ্ৰিয়াং গাঁৱৰ ওচৰত, ভাৰত ৰ পশ্চিম খাছি পাহাৰ জিলাত, নংষ্টয়ন ৰ পৰা ২৪ কিলোমিটাৰ মেঘালয় ৰ মাউপন গাঁৱৰ পৰাও ইয়াক চাব পাৰি
.

জলপ্ৰপাতটোৰ মুঠ উচ্চতা সাধাৰণতে প্ৰায় ৩৩৭ মিটাৰ (১,১০৬ ফুট) বুলি উল্লেখ কৰা হয় কিন্তু সেইটো নিশ্চিত কৰা প্ৰয়োজন
উচ্চতাক সঠিক বুলি বিবেচনা কৰিলে ই ভাৰতৰ ৩য় সৰ্বোচ্চ জলপ্ৰপাত

লংছিয়াং নংষ্টয়নৰ পৰা প্ৰায় ২৪-২৫ কিলোমিটাৰ, চাংৰিয়াং গাঁৱৰ পৰা প্ৰায় ৩০ মিনিট খোজ কাঢ়িলেই পাব শক্তিশালী কিনছি নদীখন বিভাজিত হৈ লেংচং (লেংছিয়াং) অঞ্চলৰ কোনোবা ঠাইত সংযুক্ত হোৱাৰ পিছত এছিয়াৰ দ্বিতীয় বৃহত্তম নদী দ্বীপ গঠন কৰে নদীখনে এটা উপত্যকাৰ মাজেৰে পাৰ হৈ ৱেই স্পি নামৰ এটা পুখুৰী গঠন কৰে আৰু ইয়াৰ চাৰিওফালে উশাহ লোৱাৰ দৰে বিশাল শিলৰ ঢাল তাৰ পিছত নদীখনে ইয়াক তললৈ ডাইভাৰ্ট কৰি এটা গভীৰ গৰ্জলৈ লৈ যায় আৰু জনপ্ৰিয়ভাৱে লেংছিয়াং জলপ্ৰপাত বা ক্ষৈদ উৰ-নাৰ নামেৰে জনাজাত ৰাজ্যখনৰ অন্যতম ওখ আৰু ডাঙৰ জলপ্ৰপাত গঠন কৰে
ইয়াৰ পৰা মাউপন গাঁওকে ধৰি চাৰিওফালৰ বসতি আৰু ইয়াৰ চাৰিওফালে থকা সেউজীয়া লন পাহাৰৰ সৰ্বোত্তম প্যানোৰামিক দৃশ্য উপলব্ধ লেংচঙত কেইটামান জলপ্ৰপাত আছে, ৱেই স্পিৰ ওচৰতে কাছিদ চং জলপ্ৰপাত আৰু ৱেই স্পি জলপ্ৰপাত নামৰ দুটা জলপ্ৰপাত আছে নদীখন তললৈ বৈ যোৱাৰ লগে লগে ই এটা গভীৰ গৰ্জ আৰু কিনছি এইচ ই পি নামেৰে জনাজাত আগন্তুক প্ৰকল্পৰ মাজেৰে পাৰ হৈ যায় এই প্ৰকল্পই উন্নয়ন আৰু পৰ্যটনৰ প্ৰসাৰৰ দৰে গৌণ সুবিধাসমূহ যথেষ্ট বৃদ্ধি কৰিব

তথ্য সংগ্ৰহ

শ্ৰেণী:মেঘালয়
শ্ৰেণী:মেঘালয়ৰ পৰ্যটনস্থলী
লাংটাং ৰাষ্ট্ৰীয় উদ্যান () হৈছে নেপালৰ এখন ৰাষ্ট্ৰীয় উদ্যান ১৯৭৬ চনত, ই হিমালয় অঞ্চলৰ প্ৰথমখন ৰাষ্ট্ৰীয় উদ্যান আৰু দেশৰ চতুৰ্থ সংৰক্ষিত অঞ্চল হিচাপে প্ৰতিষ্ঠিত হয় মধ্য হিমালয় অঞ্চলৰ নুৱাকোট, ৰসুৱা আৰু সিন্ধুপালচোক জিলাক সামৰি উদ্যানখনৰ মুঠ মাটিকালি ১,৭১০ বৰ্গ কিলোমিটাৰ (৬৬০ বৰ্গমাইল) ইয়াত ২৬টা গ্ৰাম্য সম্প্ৰদায় আছে আৰু ইয়াৰ ভিতৰত লাংটাং উপত্যকাও অন্তৰ্ভুক্ত উত্তৰ আৰু পূবত ই তিব্বত স্বায়ত্তশাসিত অঞ্চলৰ কমোলাংমা ৰাষ্ট্ৰীয় প্ৰকৃতি সংৰক্ষিত বনাঞ্চলৰ সৈতে জড়িত
উদ্যানখনৰ পূব আৰু পশ্চিম সীমা ক্ৰমে ভোটেকোশী নদী আৰু ত্ৰিশুলী নদীৰ তটতে অৱস্থিত

গোসাঁইকুণ্ডা হ্ৰদ, উদ্যানৰ ভিতৰত প্ৰায় ৪,৩০০ মিটাৰ উচ্চতাত অৱস্থিত ৬,৯৮৮ মিটাৰ (২২,৯২৭ ফুট) উচ্চতাৰ দৰ্জী লাকপা ৰেঞ্জে উদ্যানখনক পশ্চিমপূবৰ পৰা দক্ষিণপূবলৈ দুভাগ কৰি পেলাইছে লাংটাং লিৰুঙৰ শিখৰটো উদ্যানখনৰ সৰ্বোচ্চ বিন্দু, যাৰ উচ্চতা ৭,২৪৫ মিটাৰ (২৩,৭৭০ ফুট)

লাংটাং ৰাষ্ট্ৰীয় উদ্যান, পবিত্ৰ হিমালয় ভূচিত্ৰৰ এক অংশ

 ইতিহাস 
১৯৭০ চনত ৰজাঘৰীয়া অনুমোদনে, লাংটাং ৰাষ্ট্ৰীয় উদ্যান প্ৰতিষ্ঠাক হিমালয়ৰ প্ৰথমখন সংৰক্ষিত অঞ্চল হিচাপে স্বীকৃতি দিয়ে ১৯৭৬ চনত, ৰাষ্ট্ৰীয় উদ্যানখন গেজেটৰ অন্তৰ্ভুক্ত কৰা হয় ১৯৯৮ চনত, অতিৰিক্ত ৪২০ বৰ্গ কিলোমিটাৰ (১৬০ বৰ্গমাইল) যুক্ত কৰা হয়, . .  . .  (2000).                .      9 (1): 4567.

১৯৯২ চনৰ ৩১ জুলাইত, থাই এয়াৰৱেজৰ আন্তঃৰাষ্ট্ৰীয় বিমান ৩১১ উদ্যানখনত দুৰ্ঘটনাগ্ৰস্ত হয় এয়াৰবাছ এ৩১০ বিমান, কাঠমাণ্ডুৰ ত্ৰিভুৱন আন্তঃৰাষ্ট্ৰীয় বিমানবন্দৰৰ কাষ চাপিছিল জাহাজখনত থকা ১১৩জন লোকৰ আটাইকেইজন লোক নিহত হয়

২০১৫ চনৰ এপ্ৰিল মাহত, নেপালত হোৱা ভূমিকম্পৰ ফলত বৰফ, শিল আৰু বোকাময় হিমস্খলনে উদ্যানখনৰ ভিতৰত অৱস্থিত লাংটাং গাঁওখন ধ্বংস কৰিছিল ঘটনাটোত কমেও ২১৫জন লোক নিহত হয় ২০১৬ চনত আন্তঃৰাষ্ট্ৰীয় জ্যোতিৰ্বিজ্ঞান সংঘই, শ্ৰদ্ধাঞ্জলি হিচাপে মঙ্গল গ্ৰহত ৯.৮ কিলোমিটাৰ বহল গহ্বৰ এটাৰ নাম এই গাঁওখনৰ নামেৰে ৰাখিছিল

 জলবায়ু 

উদ্যানখনৰ জলবায়ু দক্ষিণ-পশ্চিম গ্ৰীষ্মকালীন মৌচুমী বতাহৰ দ্বাৰা প্ৰভাৱিত হয়; বাৰ্ষিক বৰষুণৰ অধিকাংশই জুন মাহৰ পৰা ছেপ্টেম্বৰ মাহলৈকে হয় আৰু উচ্চতাৰ অত্যন্ত পাৰ্থক্যৰ বাবে বহু পৰিমাণে উষ্ণতাৰ তাৰতম্য ঘটে

 উদ্ভিদকুল আৰু প্ৰাণীকুল 
লাংটাং ৰাষ্ট্ৰীয় উদ্যানত ১৪ প্ৰকাৰৰ উদ্ভিদ পোৱা যায় এইবোৰ ১৮টা ভিন্ন পৰিৱেশ তন্ত্ৰৰ অন্তৰ্ভুক্ত উচ্চ স্থানত আল্পাইন তুন্দ্ৰাৰ পৰা আৰম্ভ কৰি তলৰ ১০০০ মিটাৰ স্থানৰ ফালে বহুবৰ্ষজীৱী উদ্ভিদকে ধৰি যথেষ্ট বৃক্ষৰাজীৰ আশ্ৰয়স্থল

 তথ্য উৎস 

 বাহ্যিক সংযোগ 

   

শ্ৰেণী:নেপালৰ ৰাষ্ট্ৰীয় উদ্যান
শ্ৰেণী:জৈৱ বৈচিত্ৰ্য
লাংলাই ডিমাছাসকলৰ এক লোক উৎসৱ খৰাং বতৰ হ'লে এই পূজা পাতে এই পূজা সাধাৰণভাৱে আৰু ডাঙৰকৈ আড়ম্বৰপূৰ্ণভাৱে কৰাৰ নিয়ম আছে

সাধাৰণভাৱে পালন কৰোঁতে প্ৰয়োজন হোৱা সামগ্ৰী কেইবিধ হ'ল:
 তিনিটা কণী
 দুজনী কুকুৰা চৰাই আৰু
 এটা মতা কুকুৰা 

আড়ম্বৰপূৰ্ণভাৱে পাতিলে প্ৰয়োজন হোৱা সামগ্ৰী কেইবিধ হ'ল:
 নটা কুকুৰা চৰাই
 পাঁচটা কণী
 এটা মুগা ৰঙৰ পাঠা
 টকা পঁচিশটা আৰু
 এখন বগা কাপোৰ 

এই পূজা সাধাৰণভাৱে পাতিলে পাঁচখন বেদী আৰু আড়ম্বৰপূৰ্ণভাৱে পাতিলে নখন বেদী সজাব লাগে মুঠতে দুয়োবিধত বিযোৰ জীৱ আৰু বেদী হব লাগে মানুহে নেদেখা ঠাইত অৰ্থাৎ অৰণ্য বা হাবিত লাংলাই পূজা পাতে পূজাৰীয়ে প্ৰতিটো ভেটিত একোখনকৈ কলপাত স্থাপন কৰি সোঁ-মাজৰ বেদীত এযোৰ কলপাত পাৰে ইয়াৰ অন্তত পূজাৰীয়ে লাংলাই দেৱতাক উদেশ্য কৰি মন্ত্ৰ মাতে আৰু মন্ত্ৰৰ শেষত আগতে সুৰক্ষিত কৰি থোৱা জীৱবোৰ বলি দিয়ে পূজা পতাৰ উপযুক্ত সময় হৈছে পৱিত্ৰ বাৰ মঙ্গলবাৰ বা শুক্ৰবাৰ গৃহহস্থক লগত লৈ পূৱমূৱাকৈ বেদীখন সজাৰ ৰীতি আছে 

 তথ্যসূত্ৰ 

শ্ৰেণী:অসমৰ উৎসৱসমূহ
লাঅমেডেয়া (প্ৰাচীন গ্ৰীক: , ইংৰাজী:  বা ; আক্ষৰিক অৰ্থ: জনসাধাৰণৰ শাসক) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল
কিংবদন্তি
লাঅমেডেয়া গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল,  18.40; ,  249; , 1.2.7; ,  ,  18.41; , 1.2.7; ,  240 হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত লাঅমেডেয়াও আছিল,  18.39

তথ্য সংগ্ৰহ

শ্ৰেণী:গ্ৰীক কিংবদন্তি
কা লাই লুং খাম অসমৰ টাই-আহোম সকলৰ এক পৰম্পৰাগত লোকনৃত্য এই নৃত্য আহোমসকলৰ পৰম্পৰাগত আৰু শাস্ত্ৰীয় নৃত্য হিচাপে প্ৰতিষ্ঠিত হৈছে হাবিৰ ৰক্ষক দেউ প'-ফি-চুক উপসনা কৰা সময়ত কা লাই লুং খাম পৰিবেশন কৰা হয় ৷ পুৰুষ-মহিলা উভয়ে মিলি এজোপা বড়গছৰ তলত প্ৰকৃতিলৈ পূজা অৰ্চনা আগবঢ়াই লাই লুং খাম নৃত্য কৰে  আহোমসকল মূলতঃ প্ৰকৃতিৰ শক্তিসমূহৰ উপাসক বিজুলী-বজ্ৰপাত, নিয়ৰ-হিমকণা, পোহৰ, জলধাৰা, বৃষ্টিপাত, বতাহ-ধুমুহা আদি প্ৰকৃতিৰ সাতোটা উপাদান বা শক্তিকেই তেওঁলোকে সকলো গীত, সুৰ, বাদ্য আদিৰ মূল বুলি বিশ্বাস কৰে কিংবদন্তি অনুসৰি প্ৰকৃতিৰ এই শক্তিসমূহকে অনুকৰণ কৰি হ-ফি-চ্যুৱে বাদ্যযন্ত্ৰ, গীত-মাত আদিৰ প্ৰচলন কৰে

নৃত্যশৈলী
সাজ-পোছাক
নৃত্যৰ সময়ত শৰীৰৰ ওপৰৰ অংশত পুৰুষসকলে মুগাৰ ফা-চৌ বা চাপকন চোলা, ফা-ৰু বা পাগুৰি আৰু চেলেং পৰিধান কৰে নিম্নাংশত চুৰিয়া বা পটলুং পৰিধান কৰে মহিলাসকলে ফা-চিন, চেলেং (ফা-মাই) আৰু ফা-ৰু পৰিধান কৰে পৰম্পৰাগতভাৱে মহিলাসকলে চুলি মেলি ৰাখে যদিও বহুক্ষেত্ৰত খোপা বান্ধি ৰখাও দেখা যায়

বাদ্যযন্ত্ৰ
বাদ্যযন্ত্ৰ হিচাপে লাই লুং খাম নৃত্যত বিশেষ প্ৰকাৰৰ ঢোল আৰু তাল ব্যৱহৃত হয়

যাৱতীয় সামগ্ৰী
নৃত্যৰ বাবে পাতেৰে সৈতে বাঁহৰ আগ এটাৰ প্ৰয়োজন হয় এজনে এই বাঁহডাল ধৰি দলটোৰ নেতৃত্ব বহন কৰে

ভংগিমা
লাই লুং খাম পৰিৱেশন কৰোঁতে প্ৰথমে মাদুলিৰ শব্দত ওপৰলৈ হাতযোৰ কৰি শাৰীপাতি এখোজ এখোজকৈ নৃত্যস্থলীত প্ৰৱেশ কৰে পুৰুষ আৰু মহিলা দুয়োটা দল পৃথকে পৃথকে আহে সোঁফালে পুৰুষসকল থাকে আৰু বাওঁফালে মহিলাসকল থাকে তেওঁলোকৰ মাজত বাঁহৰ আগটো লৈ এজনে নেতৃত্ব দিয়ে নেপথ্যত গীত পৰিৱেশন কৰা শিল্পীস;লে চাও নূৰূ চাও কাও ঐ বুলি তিনিবাৰ গায় আৰু তিনিবাৰ উঠা-বহা কৰি প্ৰণাম কৰে ইয়াৰ পিছত উকিৰ ধ্বনিৰ লগে লগে নেপথ্যত গীত গাই এহেম হুই য়া নাম আৰু পদ দিয়া হয়

তথ্য সংগ্ৰহ

শ্ৰেণী:অসমৰ সংস্কৃতি
লাই হাৰাওবা () মণিপুৰৰ মেইতেই জনগোষ্ঠীৰ ধৰ্মীয় উৎসৱ মণিপুৰৰ পাৰম্পৰিক লোক-ধৰ্ম সনমাহীৰ উমং লাই গোটৰ দেৱতা সকলৰ উদ্দেশ্য এই উৎসৱ পালন কৰা হয় উমং লাই হৈছে স্থানীয় মণিপুৰী ধৰ্মৰ পৱিত্ৰ বন দেৱতা মেইতেই ভাষাত লাই হাৰাওবাৰ আক্ষৰিক অৰ্থ হৈছে দেৱতা সকলৰ আনন্দৰ উৎসৱ লাই হাৰাওবা উৎসৱত লাই হাৰাওবা নৃত্য কৰা হয় ই মানৱতা আৰু সভ্যতাৰ সৃষ্টিৰ বৰ্ণনা কৰে

বৰ্ণনা
200লাই হাৰাওবা উৎসৱৰ লাই লামথক্পা অনুষ্ঠান
লাই হাৰাওবা মণিপুৰৰ মেইতেই সকলৰ এক প্ৰাচীন পাৰম্পৰিক ধৰ্মীয় উৎসৱ পুৰণি কালৰ পৰা এই উৎসৱ উদযাপিত হৈ আহিছে ই হৈছে সৃষ্টি আৰু বিৱৰ্তনৰ লগতে মানৱতাৰ আদিম কাহিনী বৰ্ণিত লোক উৎসৱ এই উৎসৱ ধৰ্মীয় পাঠ, পাৰম্পৰিক সংগীত আৰু নৃত্য, পাৰম্পৰিক সামাজিক মূল্যবোধ আৰু প্ৰাচীন সাংস্কৃতিৰ সংমিশ্ৰণ

লাই হাৰাওবা উৎসৱৰ নীতি-নিয়ম প্ৰায় একে ঠাইভেদে এই উৎসৱৰ স্তুতিমূলক গীতৰ অলপ পাৰ্থক্য দেখা যায় এই উৎসৱৰ আৰম্ভণিতে ইকৌবা, ইকৌৰল আৰু য়াকাইৰল আৰু শেষত মিকন থাংনবা আৰু ঙাপ্ৰোম টানবা স্তুতিমূলক গীত বা প্ৰাৰ্থনা গোৱা হয় লাই হাৰাওবা উৎসৱত মণিপুৰী লোক দেৱতা উত্তৰ দিশৰ দিকপাল নংপক নিংথৌ আৰু শক্তি আৰু যুদ্ধৰ দেৱী পানথৈবিৰ প্ৰেম কাহিনী বৰ্ণিত নৃত্য-নাটিকা প্ৰদৰ্শন কৰা হয় ইয়াৰ লগতে ইয়াত খাম্বা থৈবী জাগৈ নৃত্য প্ৰদৰ্শন কৰা হয়

লাই হাৰাওবা ইশৈ
লাই হাৰাওবা ইশৈ হৈছে মুখ্যতঃ লাই হাৰাওবা উৎসৱৰ সময়ত গোৱা লোকগীত এই গীতৰ মাজেৰে প্ৰাচীন উৰ্বৰা শক্তিৰ বৰ্ণনা কৰা হয় এই গীতৰ কথা যৌনগন্ধী ৰহস্যবাদৰ অৱতাৰণা দেখা যায় গীত সমূহ প্ৰায়ে যৌন মিলন সম্পৰ্কীয় ইয়াৰ মুখ্য বৈশিষ্ট্য হৈছে সুৰ আৰু ছন্দ
100পেনা, লাই হাৰাওবা উৎসৱত ব্যৱহৃত পাৰম্পৰিক লোকবাদ্য

গ্ৰন্থ
 , . (2014). ,       :      .  :    .

তথ্য উৎস

শ্ৰেণী:ভাৰতৰ উৎসৱসমূহ
শ্ৰেণী:মণিপুৰ
শ্ৰেণী:মেইতেই দেৱী
লাইকৰিয়াছ (প্ৰাচীন গ্ৰীক: , ইংৰাজী: ; আক্ষৰিক অৰ্থ: সোনালী চুলিৰ) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল
কিংবদন্তি
লাইকৰিয়াছ গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল,  18.40; ,  249; , 1.2.7; ,  ,  18.41; , 1.2.7; ,  240 হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত লাইকৰিয়াছও আছিল,  18.39

তথ্য সংগ্ৰহ

শ্ৰেণী:গ্ৰীক কিংবদন্তি
লাইগেইয়া (প্ৰাচীন গ্ৰীক: , ইংৰাজী:  বা ; আক্ষৰিক অৰ্থ: স্পষ্ট স্বৰৰ) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল
কিংবদন্তি
লাইগেইয়া গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল,  18.40; ,  249; , 1.2.7; ,  ,  18.41; , 1.2.7; ,  240 হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত লাইগেইয়াও আছিল,  18.39

তথ্য সংগ্ৰহ

শ্ৰেণী:গ্ৰীক কিংবদন্তি
লাইফ অৱ পাই () ২০১২ চনত মুক্তিপ্ৰাপ্ত এখন আমেৰিকান ত্ৰিমাত্ৰিক কম্পিউটাৰ এনিমেটেড ৰোমাঞ্চক চলচ্চিত্ৰ ২০০১ চনত প্ৰকাশিত য়ান মাৰ্টেলৰ লাইফ অৱ পাই নামৰ উপন্যাসৰ ওপৰত ভিত্তি কৰি পৰিচালক আং লীয়ে চলচ্চিত্ৰখন নিৰ্মাণ কৰে ২০১২ চনৰ ২৮ ছেপ্টেম্বৰত ৫০ সংখ্যক নিউয়ৰ্ক চলচ্চিত্ৰ মহোৎসৱৰ "ৱাল্টাৰ ৰীড থিয়েটাৰ" আৰু "এলিছ টুলী হ'ল"ত চলচ্চিত্ৰখনৰ প্ৰিমিয়াৰ হৈছিল আৰু তাত উদ্বোধনী চলচ্চিত্ৰৰূপে লাইৱ অৱ পাই দেখুওৱা হৈছিল

কাহিনী সাৰাংশ
লাইফ অৱ পাই চলচ্চিত্ৰখনৰ মূল চৰিত্ৰ হ'ল পাই পাইৰ নাম আছিল পিছকাইন মলিটৰ তেওঁ নিজেই সেই নাম সলাই পাই পেটেল ৰাখে কাহিনী অনুসৰি পাইৰ পৰিয়ালৰ এক নিজা চিৰিয়াখানা আছিল চিৰিয়াখানাখন পাইৰ ১৬ বছৰ বয়সত বন্ধ কৰি দি জীৱ জন্তুবোৰ বিক্ৰী কৰাৰ বাবে পৰিয়ালটোৱে প্ৰশান্ত মহাসাগৰৰ মাজেৰে এখন জাপানী জাহাজেৰে কানাডালৈ যাত্ৰা কৰিছিল যাত্ৰাকালত সাগৰৰ প্ৰচণ্ড ধুমুহাই জাহাজখন ধ্বংস কৰে বাকী সকলো লোক আৰু প্ৰাণী মৃত্যুমুখত পৰে যদিও এখন লাইফ বোটত উঠি পাই আৰু চিৰিয়াখানাৰ বাঘ এটাই কোনোমতে প্ৰাণ ৰক্ষা কৰে এই বাঘটোৰ নাম আছিল ৰিচাৰ্ড পাৰ্কাৰ পূৰ্বতে পায়ে সদায় ঢেঁকীয়াপতীয়া বাঘটোক আহাৰ যোগান ধৰিছিল কিন্তু সৰু নাওখনত পায়ে বাঘটোৰ সৈতে সুৰক্ষিতবোধ কৰা নাছিল পায়ে জানিছিল যে যিদিনাই বাঘটোৰ খাদ্যৰ নাটনি হ'ব সেইদিনাই সি পাইক হত্যা কৰিব লাইফ বোটত থকা খাদ্যৰে পাইৰ অভাৱ ঘটিছিল আৰু পায়ে বহু কষ্টৰ মাজেৰে বাঘটোক খুৱাই বুৱাই ৰখাৰ ব্যৱস্থা কৰিছিল সাগৰৰ মাজত এনেদৰে প্ৰায় ২২৭ চিন ওপঙি থকাৰ মাজতে বহুতো অদ্ভুত ঘটনা ঘটিছিল অৱশেষত পাইৰ নাওখন মেক্সিকোৰ উপকূলত লাগিছিল কোনোবাই পাইক নি চিকিত্সালয়ত ভৰ্ত্তি কৰাইছিল আৰু তাতেই তেওঁৰ ওচৰলৈ জাপানী জাহাজখনৰ বীমা কোম্পানীৰ এজেণ্টজন আহিছিল এজেণ্টজনৰ আগত পায়ে সকলো কাহিনী বৰ্ণনা কৰিছিল যদিও এজেণ্টজনে বিশ্বাস কৰা নাছিল তেতিয়া পায়ে একেটা কাহিনীকে ৰূপকধৰ্মীতাৰে বৰ্ণনা দিছিল 

চৰিত্ৰসমূহ
পাইৰ চৰিত্ৰটো ৰূপায়ণ কৰিছে সূৰুজ শৰ্মাই পাইৰ পিতৃৰ চৰিত্ৰত অভিনয় কৰিছে অসমৰ চলচ্চিত্ৰ অভিনেতা আদিল হুছেইনে আনসকল চৰিত্ৰ হ'ল ইৰফান খান, জিৰাৰ্ড ডেপাৰদেউ, টাবু, মৈথিলি প্ৰকাশ আদি 

সফলতা
মুক্তিৰ পাছত, "লাইফ অৱ পাই" ব্যৱসায়িকভাৱে যথেষ্ট সফল হয় আৰু প্ৰায় ৬০০ মিলিয়ন ডলাৰ উপাৰ্জন কৰে ৮৫ তম একাডেমি পুৰস্কাৰত এইখনে ১১টা বঁটাৰ বাবে মনোনীত হৈছিল য'ত "শ্ৰেষ্ঠ চলচ্চিত্ৰ" আৰু ৪টা বঁটা লাভ কৰে, পৰিচালক "আং লী"য়ে শ্ৰেষ্ঠ পৰিচালকৰ খিতাপ অৰ্জন কৰে চলচ্চিত্ৰখনে লগতে ৩টা গোল্ডেন গ্ল'ৱ এৱাৰ্ডৰ বাবে মনোনীত হয় আৰু গোল্ডেন গ্ল'ৱ এৱাৰ্ড ফ'ৰ বেষ্ট অৰিজিনেল স্কৰ বঁটা লাভ কৰে 

তথ্য সংগ্ৰহ

বাহ্যিক সংযোগ
 
 
 
 
 

শ্ৰেণী:ইংৰাজী চলচ্চিত্ৰ
শ্ৰেণী:আমেৰিকা যুক্তৰাষ্ট্ৰৰ চলচ্চিত্ৰ
লাইফ ইচ হোৱাট ইউ মেক ইট প্ৰীতি শ্বিনয়ৰ এখন উপন্যাস হিন্দুস্তান টাইমছত প্ৰকাশিত নীলছনৰ তালিকা অনুসৰি কিতাপখন "২০১১ চনৰ শীৰ্ষ কিতাপ"ৰ তালিকাত আছিল দ্য টাইম্ছ অৱ ইণ্ডিয়াৰ মতে ই ২০১১ চনৰ বেষ্ট চেলাৰ আছিল এইখন উপন্যাসত প্ৰকাশিত হৈছে নব্বৈৰ দশকৰ ভাৰতত পৰিৱেশিত এক আচৰিত প্ৰেম কাহিনী এইখন কিতাপত প্ৰেম, আশা আৰু দৃঢ়তাই কেনেকৈ ভাগ্যকো জয় কৰিব পাৰে তাৰ বৰ্ণনা কৰিছে

কাহিনীটো ২০ বছৰীয়া নায়িকা অংকিতাৰ ওপৰত আবদ্ধ, য'ত তাইৰ অতীতৰ কিছুমান বিষয় আছে যিয়ে তাইক খেদি ফুৰে কাহিনীটো আৰম্ভ হৈছে এখন চহৰৰ পৰা স্কুলীয়া শিক্ষাৰ পৰা যত তাই অভি আৰু বৈভৱৰ সৈতে সম্পৰ্ক স্থাপন কৰে সময়ৰ লগে লগে তাইৰ চিন্তাবোৰ বিভক্ত আৰু বিভ্ৰান্ত হৈ উঠে অংকিতাই বি-স্কুলত সোমাই কঠোৰ পৰিশ্ৰম কৰিবলৈ আৰম্ভ কৰে, প্ৰকৃতিত অতি প্ৰতিযোগিতামূলক হৈ পৰে কলেজত তাই আন এজন ল'ৰাৰ লগত আৰামদায়ক হৈ পৰে আৰু তাক ভাল পাবলৈ আৰম্ভ কৰে, ইতিমধ্যে তাইৰ মাক-দেউতাকে অভি আৰু বৈভৱে লিখা গোপন চিঠিবোৰ বিচাৰি উলিয়াই সতৰ্কবাণী দি তাইৰ সন্মুখত জ্বলাই পেলায় অংকিতাই এনেদৰে ঘটা পৰিঘটনাত অতিশয় বিচলিত হয় আৰু বাইপোলাৰ ডিছঅৰ্ডাৰৰ দ্বাৰা প্ৰভাৱিত হয় আৰু কাহিনীটোৰ সকলোবোৰেই হৈছে তাই পৰিস্থিতিটো কেনেকৈ চম্ভালিব আৰু নিৰ্মল দৃঢ়তাৰে তাই জীৱনটোক নিজৰ ইচ্ছামতে গঢ়ি তুলিবলৈ সকলো প্ৰত্যাহ্বান অতিক্ৰম কৰে

পটভূমি

আশীৰ দশকৰ কেৰালাত ৰচিত এই গ্ৰন্থখন কাহিনীৰ আৰম্ভণিতে নায়িকা অংকিতা আৰু আই আই টি দিল্লীত থকা তেওঁৰ শৈশৱৰ বন্ধু বৈভৱৰ মাজত লিখা চিঠিৰ ধাৰাবাহিক

অংকিতাই মাত্ৰ ছেইণ্ট এগনেছ কলেজ ফৰ গাৰ্লছত ভৰ্তি হৈ বহু বন্ধুত্ব গঢ়ি তুলিছে অতি সোনকালেই তাই কলেজৰ এছ হৈ পৰে, পঢ়া-শুনা আৰু কলেজৰ সাংস্কৃতিক উৎসৱৰ অনুষ্ঠানত পাৰদৰ্শিতা দেখুৱায় বৈভৱৰ প্ৰতি তাইৰ আকৰ্ষণ ম্লান হবলৈ ধৰে তাই আন এখন কলেজৰ অভিষেকক লগ পায়, যিয়ে তাইৰ প্ৰতি অনুভৱ থকা বুলি স্বীকাৰ কৰে

তিনি বছৰৰ পাছত অংকিতাই মুম্বাইৰ এটা প্ৰিমিয়াৰ মেনেজমেণ্ট ইনষ্টিটিউটত নিৰ্বাচিত হয় আৰু অভিষেকক ডাম্প কৰে হৃদয় বিদাৰক অভিষেক আত্মহত্যা কৰে ইফালে অংকিতাই এম বি এ পাঠ্যক্ৰম আৰম্ভ কৰে যত তাই আগতে কেতিয়াও নোপোৱাকৈ আগবাঢ়িবলৈ আৰম্ভ কৰে

অংকিতাৰ ফটোগ্ৰাফিক স্মৃতিশক্তি, উৎকৃষ্ট ষ্টেমিনা গঢ় লৈ উঠে আৰু পৰীক্ষাত এছ কৰিবলৈ সক্ষম হয় তাইও সৃষ্টিশীল, হাস্যৰসময়ী আৰু আৰ্টিকুলেট হৈ পৰে কিন্তু অলপ পিছতে তাই নিজৰ ইউফৰিয়াক লৈ কঢ়িয়াই লৈ ফুৰে, অসাৱধান হৈ পৰে

অংকিতাই বৰ বিষণ্ণতাত পৰি আত্মহত্যাৰ চেষ্টা কৰে পিছত তাইক মানসিক চিকিৎসালয়ত ভৰ্তি কৰা হয় যত ডাঃ মধুসুদনে তাইক বাইপোলাৰ ডিছঅৰ্ডাৰ বুলি ধৰা পেলায় বহু মাহৰ পাছত অংকিতাই নিজৰ হতাশাৰ পৰা আৰোগ্য লাভ কৰি নিজৰ অৱস্থাটো মেনেজ কৰিবলৈ সক্ষম হয়

পোন্ধৰ বছৰৰ পাছত তাই ছয় ডিগ্ৰী লাভ কৰিছে এতিয়া বিবাহিত হৈ কণমানি ছোৱালীজনীৰ সৈতে আনন্দৰে জীৱন কটায়

তথ্যসূত্ৰ

শ্ৰেণী:নাৰীবাদ
শ্ৰেণী:নাৰীবাদী
শ্ৰেণী:উপন্যাস
শ্ৰেণী:লেখিকা
শ্ৰেণী:ভাৰতীয় সাহিত্য